BAB IV DAPATAN KAJIAN 4.1 PENGENALAN Pada bahagian ini pengkaji melaporkan semua dapatan kajian yang disusun mengikut persoalan kajian. Sebagaimana yang telah dibincangkan dalam bab 1 sebelumnya, kajian ini mempunyai beberapa objektif, iaitu; (i) mengenalpasti kompetensi EQ yang perlu diberikan intervensi dalam kalangan guru-guru, (ii) mengenal pasti pandangan pakar dan orang-orang berjaya untuk pembinaan kompetensi asas EQ yang telah dikenal pasti, (iii) mengenal pasti kaedah yang sesuai digunakan dalam latihan, (iv) mengenal pasti profil kompetensi EQ guru-guru sebelum dan selepas latihan menggunakan modul EQ yang dibina, dan (v) mengenal pasti pandangan guru-guru tentang latihan EQ menggunakan modul latihan yang EQ dibina. Dua pendekatan analisis data telah digunakan untuk memaparkan hasil kajian tentang kelima-lima objektif kajian tersebut. Untuk objektif kajian pertama dan keempat kaedah analisis data secara kuantitatif, iaitu analisis deskriptif (Min dan sisihan Piawai) telah digunakan. Kaedah statistik deskriptif (kekerapan dan peratusan) juga digunakan untuk melaporkan profil subjek yang terlibat di dalam kajian ini. Objektif kajian kedua, ketiga dan kelima menggunakan kaedah analisis secara kualitatif menggunakan perisian Nvivo.2 dan Nvivo 7 telah digunakan. Melalui analisis statistik deskriptif pengkaji melaporkan dapatan kajian tentang kompetensi asas EQ yang perlu diberikan intervensi ataupun latihan menggunakan modul EQ yang dibina. Statistik deskriptif juga digunakan untuk mendapatkan gambaran tentang profil kompetensi asas EQ guru-guru setelah mengikuti latihan 120
menggunakan modul EQ yang dibina. Sedangkan kaedah analisis kualitatif menggunakan perisian Nvivo 2 dan Nvivo 7 (assayscope, matrix intersection dan model) pula digunakan untuk menganalisis data-data yang diperolehi melalui temubual (individu dan berkumpulan), dan juga data-data yang diperolehi melalui analisis dokumen. Melalui analisis ini pengkaji cuba melaporkan hasil kajian dan membina satu model berkaitan dengan komponen-komponen penting yang perlu wujud di dalam modul EQ bagi tujuan intervensi, untuk meningkatkan kompetensi asas EQ yang telah dikenal pasti. Perisian ini juga digunakan untuk melaporkan pandangan guru-guru tentang latihan EQ menggunakan modul EQ yang dibina. 4.2 PROFIL SUBJEK KAJIAN Untuk lebih mudah memahami profil subjek yang terlibat di dalam kajian ini, pengkaji melaporkan profil subjek berdasarkan fasa-fasa kajian yang dijalankan, iaitu (i) melaporkan profil subjek yang terlibat semasa ujian keperluan (need analisis) dan mendapatkan profil EQ sebelum latihan EQ dijalankan, (ii) melaporkan profil subjek yang terlibat di dalam latihan EQ, dan (iii) melaporkan profil subjek kajian yang mengambil bahagian dalam kajian kes. 4.2.1 Profil Subjek Analisis Keperluan (Need Analysis) Sebelum pembinaan modul EQ dilakukan, analisis keperluan dijalankan terlebih dahulu untuk mengenal pasti kompetensi asas EQ yang perlu diberikan latihan. Merujuk kepada beberapa hasil kajian yang dijalankan sebelum ini (seperti kajian Noriah 2004, Syafrimen 2004 dan Syed Najmuddin 2005) mendapati peserta kajian agak rendah pada beberapa domain EQ, namun bila dilihat kepada analisis yang mereka tunjukkan secara terperinci mengikut sub-sub domain tertentu, didapati tidak semua sub domain EQ mempunyai nilai yang rendah ataupun dikategorikan sebagai sub domain yang kritikal. Analisis keperluan ini juga penting bagi mendapatkan gambaran untuk menyediakan garis panduan dalam membina modul EQ yang lebih spesifik. Memandangkan modul latihan ini dibina untuk keperluan intervensi dalam kalangan 121
122 guru-guru, justeru pengkaji perlu mendapatkan gambaran secara autentik yang berasaskan kepada data untuk keperluan latihan EQ dalam kalangan guru-guru tersebut. Namun, setelah modul ini selesai dibina, bukan bermakna ianya tidak boleh dijalankan ke atas sampel ataupun populasi selain daripada guru. Modul ini menjadi fleksibel penggunaanya apabila sampel ataupun populasi selain daripada guru mempunyai kompetensi asas EQ yang lebih kurang sama dengan populasi yang dikaji. Analisis keperluan melibatkan 112 orang guru yang sedang melanjutkan pengajian di peringkat Sarjana dan juga doktor falsafah di fakulti Pendidikan, Universiti Kebangsaan Malaysia. Profil mereka yang terlibat dalam analisis keperluan tersebut adalah seperti ditunjukkan dalam jadual 4.1 di bawah ini. Jadual 4.1 Profil subjek kajian untuk analisis keperluan Profil Responden Kekerapan Peratus Umur 30 Tahun Ke Bawah 31-40 Tahun Di Atas 40 Tahun Total 36 53 23 112 32.1% 47.3% 20.5% 100% Jantina Lelaki Perempuan Total 43 69 112 38.4% 61.6% 100% Bangsa Melayu Cina India Total 103 2 7 112 92.0% 1.8% 6.3% 100% Status Perkahwinan Berkahwin Bujang Mising Total 69 32 11 112 61.6% 28.6% 9.8% 100% Daripada 112 orang guru yang terlibat dalam analisis keperluan tersebut, 36 orang (32.1%) guru berumur 30 tahun ke bawah, 53 orang (47.3%) guru berumur 31- 40 tahun dan 23 orang (20.5%) dalam kalangan mereka berumur di atas 40 tahun. Sedangkan berdasarkan jantina didapati 43 orang (38.4%) adalah daripada guru-guru lelaki dan 69 orang (61.6%) daripada guru-guru perempuan. Manakala berdasarkan bangsa pula majoriti dalam kalangan guru-guru yang terlibat adalah daripada guru-
123 guru Melayu (103 orang, 92.0%), dua orang (1.8%) daripada guru berbangsa Cina dan tujuh orang (6.3%) daripada mereka adalah berbangsa India. Latar belakang guru-guru berdasarkan status perkahwinan pula didapati 69 orang (61.6%) di dalam kalangan mereka telah berkahwin dan 32 orang (28.6%) masih bujang. Data kajian ini juga menunjukkan terdapat 11 orang (9.8%) dalam kalangan mereka yang tidak menyatakan status perkahwinan mereka. Jadual ini menunjukkan bahawa dari segi latar belakang umur ramai dalam kalangan guru-guru yang terlibat adalah guru-guru yang berumur 31 hingga 40 tahun, dari segi jantina pula jumlah guru perempuan lebih ramai berbanding dengan guru- guru lelaki, dari segi latar belakang bangsa secara umumnya berketurunan Melayu dan dari segi status perkahwinan pula lebih ramai dalam kalangan mereka yang telah berkahwin berbanding dengan jumlah guru-guru yang bujang. 4.2.2 Profil Subjek Yang Terlibat Dalam Latihan EQ Daripada 112 orang guru yang mengambil bahagian dalam analisis keperluan seramai 33 orang guru telah dipilih untuk diberikan latihan menggunakan modul EQ yang dibina. Pemilihan guru-guru tersebut adalah berasaskan kepada hasil ujian EQ yang telah mereka lalui pada analisis keperluan yang dilakukan. Secara umumnya guru-guru tersebut didapati mempunyai kompetensi asas EQ yang lebih kurang sama dengan kompetensi asas EQ yang diperolehi secara keseluruhan. Selari dengan pandangan Goleman (1995) bahawa biasaanya EQ seseorang akan meningkat selari dengan peningkatan usia dan pengalaman mereka. Justeru, pemilihan guru-guru tersebut juga telah mengambil kira pengalaman bekerja mereka. Profil guru-guru tersebut adalah seperti ditunjukkan pada Jadual 4.2 di bawah ini. Jadual 4.2 Profil subjek yang terlibat di dalam latihan EQ Profil Responden Kekerapan Peratus Umur 30 Tahun Ke Bawah 31-40 Tahun Di Atas 40 Tahun Total 5 8 20 33 15.2% 24.2% 60.6% 100% bersambung...
124 ...sambungan Jantina Bangsa Status Perkahwinan Lelaki Perempuan Total Melayu Cina India Total Berkahwin Bujang Total 15 18 33 30 2 1 33 28 5 33 45.5% 54.5% 100% 90.9% 6.1% 3.0% 100% 84.8% 15.2% 100% Daripada 33 orang guru-guru yang terlibat di dalam latihan EQ yang dijalankan, 20 orang (60.6%) dalam kalangan mereka berumur di atas 40 tahun. Seramai lapan orang (24.2%) mereka berumur 31-40 tahun dan lima orang (15.2%) berumur 30 tahun ke bawah. Data ini menunjukkan bahawa sebahagian besar daripada guru-guru yang terlibat dalam latihan EQ tersebut adalah lingkungan umur di atas 40 tahun. Profil mereka berdasarkan jantina pula didapati 15 orang (45.5%) daripada guru-guru lelaki dan 18 orang (54.5%) daripada guru-guru perempuan. Profil guru- guru berdasarkan bangsa pula, didapati secara umumnya iaitu 30 orang (90.9%) dalam kalangan guru-guru yang terlibat adalah berbangsa Melayu, dua orang (6.1%) berbangsan Cina dan satu orang (3.0%) berbangsa India. Sedangkan berdasarkan status perkahwinan pula didapati secara umumnya iaitu 28 orang (84.8%) dalam kalangan guru-guru tersebut telah berkahwin dan lima orang (15.2%) dalam kalangan mereka masih bujang. 4.2.3 Profil Subjek Kajian Kes Secara umumnya latar belakang subjek kajian yang terlibat dalam kajian kes ini dikelompokkan kepada empat kategori utama iaitu latar belakang berdasarkan umur, pendidikan, pengalaman bekerja, dan berdasarkan kursus-kursus yang pernah mereka ikuti. Dari segi latar belakang umur didapati keseluruhan subjek yang teribat adalah berumur di atas 40 tahun (100%). Berdasarkan latar belakang pendidikan pula, subjek- subjek yang terlibat di dalam temubual berkumpulan keseluruhanya mempunyai latar belakang diploma pendidikan (100%), dan mereka sedang dalam proses mendapatkan Ijazah melalui Program Khas Pensiswazahan Guru (PKPG) di fakulti Pendidikan
125 UKM. Subjek-subjek yang terlibat dalam temubual individu keseluruhannya (100%) berkelulusan doktor falsafah sama ada di dalam mahupun luar negara, bahkan mereka telahpun mendapatkan gelaran Profesor Madya dan Profesor penuh dalam bidang kepakaran masing-masing. Seterusnya latar belakang subjek berdasarkan pengalaman pula, subjek yang terlibat di dalam temubual individu didapati secara keseluruhanya mereka telah mempunyai pengalaman kerja di atas 10 tahun (100%). Sedangkan yang terlibat di dalam temubual berkumpulan pula, didapati ada yang berpengalaman kerja 10-20 tahun (82%), bahkan ada dalam kalangan mereka yang mempunyai pengalaman lebih daripada 20 tahun (18%). Sedangkan latar belakang subjek berdasarkan kursus-kursus yang pernah mereka ikuti pula (selain daripada kursus formal), secara umumnya (100%) mereka tidak pernah mengikuti kursus-kursus yang spesifik berkaitan dengan EQ. Bagaimanapun terdapat sebahagian mereka yang pernah mengikuti kursus motivasi, kemahiran generik, andragogi dan juga kursus-kursus yang berkaitan dengan kemahiran untuk membantu di dalam pekerjaan mereka masing-masing, seperti kursus komputer, kursus penyelidikan dan kursus penggunaan perisian yang berkaitan dengan analisis data di dalam penyelidikan, sama ada di dalam dan luar negara. Secara umumnya, subjek kajian menyatakan bahawa walaupun mereka tidak mengikuti kursus yang spesifik tentang EQ namun pengalaman yang mereka lalui dan kursus-kursus yang mereka ikuti sangat membantu di dalam kerjaya mereka. Profil mereka secara terperinci seperti ditunjukan pada Jadual 4.3 di bawah ini. Jadual 4.3 Profil subjek untuk kajian kes Responden Kekerapan Peratus Temubual Individu Umur Diatas 40 tahun 8 100% Pendidikan Doktor falsafah Pengalaman Diatas 10 tahun Latihan Tiada latihan spesifik 8 8 8 100% 100% 100% Temubual Berkumpulan Umur Diatas 40 tahun 22 100% Pendidikan Diploma pendidikan 22 100% Pengalaman 10 - 20 tahun Latihan Lebih 20 tahun Tiada latihan 18 4 22 82% 18% 100%
4.3 KOMPETENSI ASAS EQ YANG PERLU DIBERIKAN INTERVENSI Seperti yang telah dibincangkan dalam bab 2 sebelumnya iaitu EQ mempunyai tujuh domain utama iaitu (i) kesedaran kendiri, (ii) regulasi kendiri, (iii) motivasi kendiri, (iv) empati, (v) kemahiran sosial, (vi) kerohanian dan (vii) kematangan. Terkecuali domain kerohanian dan kematangan, lima domain utama yang lainnya masing-masing mempunyai sub domain tertentu. Secara keseluruhan terdapat 29 sub domain yang terkandung dalam kelima-lima domain tersebut, seperti ditunjukkan pada jadual 4.1. Rajah 4.1 Domain dan sub domaian EQ Untuk keperluan membina modul EQ dalam kajian ini, pengkaji telah melakukan ujian awal (need analysis) bagi tujuan menentukan kompetensi asas EQ (critical component) yang perlu diberikan intervensi menggunakan modul EQ yang 126
dibina. Untuk menentukan komponen kritikal tersebut seramai 112 orang guru yang sedang menuntut di peringkat sarjana dan doktor falsafah di fakulti Pendidikan telah dilibatkan. Guru-guru tersebut telah diberikan satu ujian menggunakan satu set instrumen EQ "Malaysian Emotional Quotient Inventory" bagi tujuan menentukan kompetensi kritikal tersebut. Maklum balas yang diberikan oleh guru-guru terbabit telah dianalisis menggunakan statistik deskriptif (Min dan sisihan piawai), nilai min yang mereka perolehi diinterpretasikan berdasarkan EQ Index Interpretation oleh Noriah (2007). Noriah (2007) telah membahagikan cara interpretasi skor min EQ yang diperolehi oleh individu ataupun kumpulan yang menggunakan instrumen EQ sebagai alat ujian kepada empat bahagian, iaitu; Min kurang daripada 40 menunjukkan individu lemah pada komponen tersebut ataupun individu berkenaan beranggapan komponen tersebut tidak penting bagi mereka. Menurut Noriah individu ataupun kumpulan yang memperolehi skor sebegini kurang dapat berfungsi dengan semestinya, mereka perlu mencari cara yang efektif untuk meningkatkan komponen tersebut. Skor 41-60 menunjukkan bahwa kadang-kadang individu ataupun kumpulan menyedari wujudnya kompetensi EQ tersebut, namun kompentensi berkenaan belum sebati dengan perilaku individu ataupun sesebuah kumpulan berkenaan. Noriah mencadangkan supaya individu ataupun kumpulan yang memperolehi skor sedemikian mencari kaedah tertentu untuk meningkatkan kompentensi berkenaan. Beliau juga berpandangan bahawa sekiranya individu atau kumpulan tersebut mampu melakukan hal sedemikian, kemungkinan mereka akan memperolehi kemajuan yang signifikan. Skor 61-80 menunjukkan bahawa kompetensi tersebut boleh dianggap baik dan telah dimiliki oleh individu ataupun kumpulan, tambahan lagi apabila skor yang diperolehi adalah antara 70-80. Bagaimanapun kompetensi tersebut masih belum konsisten dalam amalan individu dan kumpulan berkenaan. Oleh itu Noriah mencadangkan bahawa prestasi individu tersebut akan lebih baik apabila kompetensi berkenaan dapat ditingkatkan. Tindakan tersebut akan lebih membantu dalam mengembangkan potensi individu ataupun kumpulan berkenaan. 127
Skor 81-100 menunjukkan individu memperolehi skor yang baik. Apabila skor yang diperolehi antara 90-100 maka skor tersebut adalah lebih tinggi daripada purata ataupun norm kajian-kajian yang dilakukan sebelum ini. Individu dalam kumpulan ini telah menyedari tentang kompetensi yang dimiliki, bagaimanapun individu tersebut belum dapat menghayati kompetensi berkenaan dalam keadaan-keadaan tertentu. Namun, apabila kompetensi ini dapat dibaiki lagi ia akan menjadi suatu yang lebih bersifat semula jadi dalam diri seseorang. Tambahan lagi dalam situasi tertentu kompentensi yang sama akan menjadi kekuatan yang bersebati dengan diri individu berkenaan. Individu tersebut hanya perlu mengekalkan kompetensi tersebut dari segi amalan dalam kehidupan mereka. Tindakan ini dapat membantu meningkatkan peluang dan boleh meningkatkan kecenderungan ke arah kejayaan. Justeru, Noriah mencadangkan individu dalam kumpulan ini hanya perlu lebih konsisten dalam bertingkah laku dan mempertahankan kompetensi itu dalam pelbagai situasi. Kekuatan kompetensi yang ada pada diri individu tersebut dapat membantu dirinya mengambil peluang yang dapat menghantarkannya kepada keberhasilan. Noriah mencadangkan bahawa individu yang memperolehi skor sebegini supaya sentiasa berusaha konsisten dan memaksimumkan potensi ini. Merujuk kepada cara interpretasi yang diberikan oleh Noriah tersebut. Untuk tujuan kajian ini kompetensi EQ yang mempunyai skor di bawah 80% telah dikategorikan sebagai kompetensi yang perlu diberikan intervensi. Secara terperinci cara interpretasi yang diberikan oleh Noriah dapat dirujuk pada lampiran C. Daripada analisis keperluan yang dijalankan, terdapat 11 kompetensi asas EQ yang perlu diberikan perhatian untuk intervensi. Secara keseluruhan 11 kompetensi tersebut adalah semua sub domain kesedaran kendiri iaitu; (i) kesedaran emosi, (ii) penilaian kendiri yang tepat, (iii) keyakinan diri, dan (iv) niat. Dua sub domain regulasi kendiri iatu; (v) kawalan kendiri dan (vi) kebolehpercayaan. Satu sub domain motivasi kendiri iaitu; (vii) dorongan pencapaian. Dua sub domain empati iaitu; (viii) membantu orang lain dan (ix) membina potensi orang lain, dan dua daripada sub domain kemahiran sosial iaitu; (x) mempengaruhi orang lain dan (xi) pengurusan konflik, seperti yang digambarkan di dalam rajah 4.2 di bawah ini; 128 juga
Rajah 4.2 Kompetensi asas EQ yang perlu diberikan intervensi Skor min yang diperolehi bagi setiap kompetensi tersebut adalah seperti yang ditunjukkan pada rajah 4.3 di bawah ini. Rajah 4.3 Min yang diperolehi bagi setiap kompetensi asas EQ Seperti yang dipaparkan pada rajah 4.2 dan rajah 4.3, skor min yang diperolehi bagi setiap kompetensi asas EQ tersebut adalah; (i) Sub domain kesedaran kediri iaitu; 129
kesedaran emosi (Min= 63.98, SP= 15.50), penilaian kendiri yang tepat (Min= 69.03, SP= 8.67), keyakinan diri (Min= 70.58, 8.67) dan niat (Min= 78.84, SP= 7.39). (ii) Sub domain regulasi kendiri iaitu; kawalan kendiri (Min= 77.66, SP= 8.90) dan kebolehpercayaan (Min= 79.89, SP= 10.73) (iii) Seterusnya sub domain motivasi kendiri iaitu dorongan pencapaian (Min= 76.90, SP= 22.23). (iv) Sub domain empati iaitu; memahami orang lain (Min= 77.25, SP= 8.60) dan mengembangkan potensi orang lain (Min= 79.82, SP= 9.56). (v) sedangkan sub domain kemahiran sosial pula iaitu; mempengaruhi orang lain (Min= 68.61, SP= 10.84) dan pengurusan konflik (Min= 72.25, SP= 11.73). Bila dirujuk kepada indeks interpretasi EQ yang dicadangkan oleh Noriah (2007) di atas, nilai-nilai ini sebenarnya sudah boleh dikategorikan baik. Pengertian baik yang dimaksudkan oleh Noriah adalah individu ataupun kumpulan telah menyedari kepentingan kompetensi tersebut, bagaimanapun individu tersebut masih belum konsisten atau tekal menunjukkan kompetensi tersebut dalam tingkahlaku mereka. Untuk menjadikan kompetensi berkenaan bersebati dan konsisten dalam diri mereka, justeru beliau mencadangkan agar diberikan latihan secara berterusan sehingga individu berkenaan lebih yakin tentang kepentingan kompetensi berkenaan dalam meningkatkan kecemerlangan diri mereka. 4.4 PANDANGAN PAKAR DAN ORANG-ORANG BERJAYA UNTUK PEMBINAAN KOMPETENSI ASAS EQ Pembinaan modul EQ di sini merujuk kepada 11 kompetensi asas EQ seperti yang telah dibincangkan sebelum ini (rujuk rajah 4.2), iaitu (i) empat sub domain di dalam kesedaran kendiri (kesedaran emosi, penilaian kendiri yang tepat, keyakinan diri dan niat). (ii) dua sub domain di dalam regulasi kendri iaitu (kawalan kendiri dan kebolehpercayaan). (iii) satu sub domain di dalam motivasi kendiri (dorongan pencapaian). (iv) dua sub domain empati (memahami orang lain dan mengembangkan potensi orang lain) dan (v) dua sub domain di dalam kemahiran sosial (mempengaruhi orang lain dan pengurusan konflik). Untuk pembinaan modul tersebut, temubual secara mendalam dan temubual secara berkumpulan kepada pakar dan orang-orang yang dianggap berjaya di dalam bidang yang diceburi telah dijalankan. Daripada temubual tersebut pengkaji telah mencungkil pelbagai pengalaman yang menjadi teras 130
131 kepada kejayaan orang-orang tersebut. Pengalaman-pengalaman yang dikongsikan telah diubah dalam bentuk aktiviti yang disusun di dalam bentuk modul latihan EQ. Temubual mendalam telah dijalankan kepada lapan orang subjek dan temubual berkumpulan kepada dua kumpulan, masing-masing kumpulan seramai 12 orang subjek. Masing-masing subjek telah berkongsi pengalaman tentang perkara-perkara yang mereka lakukan sehingga mereka menjadi seorang pakar dan seorang yang berjaya di dalam bidan dan kehidupan mereka. Pengalaman-pengalaman yang dikongsikan oleh subjek tersebut telah dirumuskan dan kemudian dioperasikan ke dalam bentuk modul EQ untuk meningkatkan kompetensi asas EQ yang telah dikategorikan sebagai komponen kritikal seperti yang telah dibincangkan sebelum ini. Untuk mengoperasikan pengalaman-pengalaman berkenaan ke dalam bentuk modul EQ, pengkaji telah memilih pengalaman-pengalaman signifikan yang mempunyai peratusan tertinggi terlebih dahulu sebelum menggunakan pengalaman- pengalaman lain yang didapati mempunyai peratusan yang agak rendah. Bagaimanapun sekiranya pengalaman yang mereka kongsikan mempunyai peratusan yang lebih kurang sama, maka pengkaji mengambil dan merumuskan secara keseluruhan pengalaman-pengalaman tersebut untuk dijadikan asas pembinaan modul EQ tersebut. Memandangkan temubual ini dijalankan oleh pengkaji sendiri, semasa sesi perbincangan dijalankan pengkaji dapat melihat, menilai dan merasakan cara subjek menyampaikan pengalaman mereka, sama ada pengalaman itu betul-betul pengalaman yang signifikan bagi mereka ataupun tidak. Untuk itu pengkaji juga mengambil kira perkara berkenaan untuk dioperasikan dalam pembinaan modul EQ ini. 4.4.1 Pembinaan Kesedaran Emosi Rajah 4.4 memaparkan pengalaman subjek tentang komponen-komponen penting yang mereka lakukan dalam pembinaan kesedaran emosi. Daripada lapan temubual mendalam dan dua temubual berkumpulan dijalankan didapati mereka menyatakan lima komponen penting untuk pembinaan kesedaran emosi tersebut. Kelima-lima komponen tersebut adalah; (i) perbaiki diri, (ii) berfikir sebelum bertindak, (iii) usaha
132 berterusan, (iv) akidah/keyakinan dan (v) mereflek pengalaman lepas. Kekerapan dan peratusan subjek mengemukakan masing-masing komponen tersebut, didapati peratusan tertinggi adalah pada komponen memperbaiki diri (80%) dan komponen mereflek pengalaman lepas (80%). Seterusnya diikuti oleh komponen usaha berterusan (60%) dan komponen berfikir sebelum bertindak (50%). Sedangkan komponen akidah hanya dikemukakan oleh dua orang subjek sahaja (20%). Rajah 4.4 Pengalaman subjek dalam pembinaan kesedaran emosi Dapatan ini menunjukkan bahawa daripada lima komponen tersebut, terdapat empat komponen yang memperolehi peratusan yang tinggi (perbaiki diri, mereflek pengalaman lepas, usaha berterusan dan berfikir sebelum bertindak) selalu digunakan dalam pembinaan kesedaran emosi oleh subjek-subjek yang dikaji. Justeru lebih baik sekiranya kelima-kelima komponen tersebut dapat diambil kira secara keseluruhan. Dengan perkataan lain subjek melihat bahawa untuk pembinaan kesedaran emosi pada diri seseorang dapat dilakukan dengan cara memberikan kesedaran agar seseorang tersebut sentiasa memperbaiki diri, menimbulkan kesedaran supaya sentiasa mereflek pengalaman lepas yang mungkin pernah mereka alami. Subjek juga berpandangan bahawa usaha pembinaan kesederan emosi sepatutnya dilakukan secara berterusan dan ianya juga dapat dilakukan dengan cara sentiasa berfikir rasional sebelum bertindak melakukan sesuatu. Ianya akan lebih kukuh lagi apabila diasaskan pada aspek akidah ataupun keyakinan yang mantap.
133 Seterusnya bila diperhatikan pada hasil analisis matrix intersection terhadap pandangan yang dikongsikan oleh subjek melalui temubual berkumpulan dan temubual secara mendalam (rujuk Jadual 4.4), didapati tiga diantara kelima-lima komponen tersebut iaitu berfikir sebelum bertindak, perbaiki diri dan mereflek pengalaman lepas dikongsikan oleh subjek dalam temubual berkumpulan dan juga temubual secara individu. Bagaimanapun perkongsian mereka tentang komponen-komponen tersebut didapati lebih banyak muncul melalui temubual secara individu berbanding dengan temubual secara berkumpulan. Jadual 4.4 Matrix intersection kesedaran emosi Matrix Nodes F.Group Individu Berfikir Sebelum Bertindak Perbaiki Diri Mereflek Pengalaman Lepas Usaha Berterusan Akidah 1 2 2 0 0 4 6 6 6 2 Berikut ini perkongsian yang dikemukakan oleh subjek tentang kelima-lima komponen tersebut. Untuk memudahkan memahami perkongsian yang dikemukakan, pengkaji menggunakan kod-kod berikut bagi seluruh laporan hasil temubual yang dijalankan. Kod-kod tersebut adalah seperti ditunjukkan dalam Jadual 4.5 di bawah ini: Jadual 4.5 Kod yang digunakan untuk melaporan hasil temubual Kod Keterangan Kod FG 2 FG 1 TBI 1 TBI 2 TBI 3 TBI 4 TBI 5 TBI 6 TBI 7 TBI 8 Temubual Berkumpulan Group 2 Temubual Berkumpulan Group 1 Temubual Mendalam dengan Subjek 1 Temubual Mendalam dengan Subjek 2 Temubual Mendalam dengan Subjek 3 Temubual Mendalam dengan Subjek 4 Temubual Mendalam dengan Subjek 5 Temubual Mendalam dengan Subjek 6 Temubual Mendalam dengan Subjek 7 Temubual Mendalam dengan Subjek 8
Perkongsian subjek tentang pembinaan kesedaran emosi menggunakan komponen "memperbaiki diri" digambarkan menerusi "sikap berdikari". Sikap tersebut diperlihatkan oleh dua orang subjek dalam temubual individu (TBI 3, TBI5). Mereka telah berkongsi pengalaman tentang perlunya usaha memperbaiki diri menerusi tindakan yang menggambarkan kemahuan untuk sentiasa bekerja keras, belajar lebih rajin dan mahu mencuba. Bagaimanapun, antara ke dua subjek kajian tersebut terdapat perbezaaan dari segi motivasi dan kebolehan melihat ke dalam diri untuk mencari celik akal bagi tujuan menimbulkan kesedaran emosi masing-masing. Motivasi belajar yang ditunjukkan oleh subjek TBI3 lebih bersifat luaran kerana ibu menjadi punca kesedaran emosi untuk bergerak ke arah kecemerlangan. Sedangkan subjek TBI5 pula mempunyai kesedaran emosi yang bersifat dalaman. Justeru, wujud kepelbagaian punca kesedaran emosi yang ditunjukkan oleh kedua-dua subjek tersebut, seperti dalam petikan di bawah ini: TBI3 : ... jadi bila pergi ke sana itu memang rasa perlu kerja keraslah, supaya balik belajar dapat menyara mak dan sebagainya. So bila saya sampai di sana, kalau dibandingkan dengan pelajar-pelajar lain saya rajinlah. Sampai saya ambil dictionary tengok makna dan sebagainya. Macam kawan-kawan lain mereka nak enjoy dulu di tempat yang baru kan. Walaupun penguasaan bahasa saya kurang baik berbanding dengan pelajar-pelajar perempuan tapi saya cubalah. TBI5 : Saya bekerja kuat sebab saya fikir saya adalah orang yang lemah, masukpun kelayakan kurang kan. Saya orang yang lemah saya mesti bekerja kuat. Rupanya kerja kuat yang kita jangkakan hanya untuk meluluskan, membuat saya melonjak lebih daripada yang dijangkakan. Selain daripada sikap berdikari subjek juga mengaitkan usaha memperbaiki diri dengan kecenderungan untuk "bertindak lebih proaktif". Ini dapat dilihat menerusi perkongsian pengalaman yang dinyatakan oleh subjek TBI3, TBI6 dan TBI8 seperti ditunjukan pada petikan di bawah ini: TBI3 : ...cara saya belajar saya sentiasa ke hadapan, saya tidak tunggu guru mengajarkan dulu. Maksudnya saya dah baca lima atau tiga bab lebih awal daripada apa yang ingin diajarkan oleh guru. Jadi bila diajar saya faham. Kalau saya tak faham saya akan tanya kepada guru yang mengajar itu. Macam itu juga dengan tugasan-tugasan saya, kadang-kadang bila terfikir satu topik saya pergi jumpa pensyarah, saya kata kalau saya nak buat macam ini macamana? Walaupun tajuk tugasan belum keluar, jadi maksudnya saya sentiasa proaktiflah, dan saya suka buat sesuatu kreatif. 134
TBI6 : ...misalnya masa buat PhD tu saya belajar, bila kita buat kajian kita tahu nak perlukan statistik, so belajar sendirilah. Jumpa orang, bila ada iklan untuk mengadakan kursus saya pergi menghadiri kursus tersebut... maknanya itu semua memudahkan kerja sayalah. TBI8 : Katakanlah saya tak memahami satu-satu aspek, kita boleh menilai diri kita sama ada kita faham atau tidak, saya akan mencari. Katakanlah dalam bidang kaunseling, bindang kaunseling merupakan minat saya sejak lepas master lagi. Saya memang berminat dalam bidang kaunseling. Jadi saya berusaha sebenarnya, sebelum saya buat PhD lagi saya sudah berusaha. Untuk menimbulkan kesedaran kendiri dengan cara "melakukan refleksi terhadap pengalaman lepas" pula subjek telah mengemukakan pelbagai pengalaman mereka bahawa pengalaman-pengalaman yang dilalui sangat membantu dirinya untuk menilai diri yang sebenar. Bagaimanapun pengalaman yang dilalui oleh masing- masing subjek tersebut tidaklah sama, namun memberikan makna tersendiri kepada diri mereka, seperti ditunjukkan dalam petikan berikut ini: FG2 : ... yang paling banyak membantu adalah pengalaman kerja, bagi saya kursus tidak terlalu banyak membantu tetapi penglaman yang paling penting. Pengalaman memang memainkan peranan yang amat penting untuk melatih kemahiran, tetapi ilmu yang kita dapat bila kita pergi kursus, itu menguatkan lagi dan memastikan apa yang kita buat. TBI2 : Saya rasa pengalaman saya mungkin sedikit sebanyak memang ada kaitan dengan beberapa aspek ... bagaimana kita menganalisis diri, mengawal emosi, bagaimana berinteraksi dan seterusnya, dari segi pengalaman lah. Saya rasa kalau aspek-aspek itu yang mungkin menjadi landasan kepada pengalaman saya. ... saya nampak daripada kecil saya memang seorang yang menonjol dari segi kepimpinan di sekolah dan sebagainyalah, mungkin di situ ada kelihatan dari segi aspek pengalaman yang membawa aspek kemenonjolan yang mungkin kemudiannya menonjolkan diri sayalah TBI6 : ...tapi bila datang untuk tujuan kenaikan pangkat baru kita tahu, o... tak cukup ini.. kemudian barulah kita usahakan, Itu baru datang kesedaran. Mungkin itu peringkat gifted juga tetapi bukanlah gifted itu tinggi sangat tetapi maknanya cukup belajar, so maknanya maksud saya itu sedarlah bahawa saya ini silap. Saya rasa macam anugerah yang diberi oleh Tuhan kepada sayalah. Setengah orang belajar bila dia gagal dulu baru dia sedar (TBI 6). 135
Pembinaan kesedaran emosi melalui "usaha berterusan" pula juga dinyatakan oleh subjek menerusi pengalaman mereka masing-masing. Usaha berterusan tersebut telah dicontohkan melalui pengalaman mereka masing-masing. Seperti yang diterangkan oleh TBI3 yang menyatakan bahawa apabila dirinya mempunyai sesuatu idea yang dirasa bermanfaat untuk orang lain, dia akan berusaha menunjukkan idea tersebut walaupun orang lain kurang bersetuju dengan idea yang dibawanya. Bagi dirinya perkara sebegini sebenarnya untuk mengingatkan dirinya sendiri bahawa untuk membuktikan sesuatu yang baik sememangnya diperlukan usaha secara berterusan, dan tidak berhenti sekiranya terdapat sedikit halangan untuk mewujudkanya. Pengalaman yang hampir sama dikongsikan TBI 4 yang menyatakan bahawa beliau menyedari tentang kedaan dirinya sendiri. Bagi dirinya untuk mewujudkan sesuatu perlu dilaksanakan secara berkesinambungan dan konsisten walaupun perlahan. Namun dia memastikan dirinya sentiasa berusaha, seperti dipaparkan pada petikan di bawah ini: TBI3 : ... dalam mesyuarat-mesyuaratpun saya suka kemukakan idea saya. Kalau saya ada idea tapi kalau orang tidak sokong, saya tidak akan berhenti, saya akan buat dan saya akan tunjukkan bahawa idea saya itu ada manfaat kepada orang lain. TBI4 : ... daripada masa persekolah dulu saya tak boleh laju, saya tak kuat tapi cross coutry saya boleh bertahan. Kalau cross country jarak jauhpun saya boleh bertahan. Walaupun letih saya cuba juga. Dah letih, tak larat dah nafas macam dah nak putus saya cuba juga. Saya ingat dalam apapun, dalam pengurusan, dalam research dan pekerjaan, itu cara sayalah. Saya tidak laju tapi saya konsisten. Saya terus jalan, kalau tak boleh itu saya cuba cari jalan lain sampai boleh. Walaupun dah tak tahan sangat tapi saya cuba terus, berdo'a banyaklah, akhirnya saya dapat habis.... Perkongsian peserta temubual tentang pembinaan kesedaran emosi dengan cara "berfikir sebelum bertindak" pula telah dinyatakan dalam pelbagai perkongsian oleh subjek kajian, sama dalam temubual berkumpulan mahupun subjek temubual individu. Salah seorang subjek dalam FG1 menyatakan bahawa berdasarkan pengalaman beliau sebagai seorang pendidik dan pentadbir, yang sentiasa berhadapan dengan pelbagai karenah guru dan pelajar, memerlukan kehati-hatian dalam bertindak. Bagi dirinya setiap tindakan yang dilakukan perlu dilaksanakan dengan penuh tanggungjawab, dan mestilah dijalankan dalam keadaan sedar dan tidak bertidak sewenang-wenang. Cara 136
sedemikian mengingatkan dirinya bahawa dia adalah sebagai seorang pemegang amanah yang mesti berfikir sebelum melakukan sesuatu. Peserta temubual individu pula TBI1 menceritakan pengalamanya tentang berfikir sebelum bertindak dalam pembinaan kesedaran emosi. Bagi beliau sekiranya muncul perasaan negatif di dalam dirinya yang mendorong untuk melakukan sesuatu, dirinya akan memikirkan tentang kewajaran fikiran tersebut terlebih dahulu, kenapa dirinya boleh berfikiran sedemikian. Pengalaman beliau sambil berfikir tentang kewajaran berperasaan sedemikian terkadang beliau bercakap dengan diri sendiri kenapa beliau berfikiran sedemikian. Perkara tersebut secara tidak langsung telah membuatkan dirinya sentiasa sedar sebelum sesuatu tindakan diambil. Perkongsian kedua-dua orang subjek tersebut seperti ditunjukkan pada petikan berikut ini: FG1 : ...kita perlu berhati-hati dengan tanggungjawab, contohnya tandatangan kita laku, jadi jangan sewenang-wenangnya kita menanda tangani apa-apa sahaja dokumen. Lebih-lebih lagi sesuatu yang kosong. Cek kosong, ataupun kertas kosong, jangan sekali-sekali dilakukan. Jadi perkara ini boleh membimbing kepada kerjaya yang lebih professional. TBI1 : ...kita boleh memikirkan kembali dari segi kewajaran kita berperasaan begitu. Misalnya kalau anak degil kita marah, i think that ok untuk kebaikan tapi kalau kita marah sampai mencederakan anak dah tak baik, sebab kalau kita tak marah anak menganggap perbuatan tersebut tidak salah, jadi saya ingat itu penting. Kena pikir sekejaplah, dan kadang-kadang bercakap pada diri sendiri. Kalau itu merupakan satu keluhan, bercakap mengadu kepada Allah S.W.T. Saya suka berfikir sebelum melakukan sesuatu. Pengalaman berfikir sebelum bertindak dalam pembinaan kesedaran emosi juga dikongsikan oleh TBI2, TBI3 dan TBI8 yang menyebut istilah berkenaan dengan bertindak melakukan sesuatu dengan batas tertentu, dalam melakukan sesuatu tindakan beliau tidak melulu, menunjukan bahawa dirinya dalam keadaan sedar melakukan perkara tersebut, seperti dinyatakan dalam petikan di bawah ini: TBI2 : ... kita dah ada had lah maknanya kita punya agama, saya rasa itulah yang menjadikan kita sesuatu, menjadikan kita untuk dapat reflek dan dengan sendirilah kita sedar, so kita tahu bagaimana nak berhenti, sedar, jadi kita boleh menilai perasaan kita... TBI3 : Sebelum saya manivestasikan idea saya, saya akan buat kajian terlebih 137
138 dahulu, saya akan lihat ada tak orang buat. Jadi bila kita buat sesuatu yang menjangkaui masa, maksudnya kita buat sesuatu yang barulah. Contohnya di Malaysia belum ada, jadi kita boleh ke hadapan sikitlah... TBI8 : Contohnya saya dimintak untuk bentang kertas kerja, saya akan tengok di situ tajuk tu relevan atau tidak dengan saya. Kemudian saya ada banyak bahan atau tidak untuk menulis tajuk itu. Kalau saya nampak dia kurang relevan dan sayapun kurang banyak bahan saya mungkin mintak berikan kepada orang lain. Pembinaan kesedaran emosi melalui komponen "akidah" pula TBI6 menceritakan pengalamannya untuk sentiasa sedar dengan keadaan yang berlaku di dalam dirinya, sentiasa menggunakan pendekatan agama untuk membantu menyedarinya. Bagi beliau sentiasa berusaha secara tidak langsung memang dapat melihat perkara-perkara yang ada dalam dirinya, namun beliau yakin dalam usaha tersebut terdapat kekuatan lain yang membantu dirinya yang dipanggil dengan istilah akidah ataupun keyakinan. Perkara yang sama juga dikongsikan oleh TBI7 iaitu untuk menimbulkan kesedaran seseorang perlukan kepada agama. Sebagai contoh untuk menimbulkan kesedaran kepada guru-guru, perlu disentuh tentang shalatnya, al- Qur'anya dan Qiyamulailnya, seperti dapat dilihat dalam perkongsian berikut ini: TBI6 : Saya yang ketara sekali bila saya buat PhD, bila kebetulan saya balik kali kedua boleh dikatakan setiap malam saya akan sembahyang tahajud, do'a, sembahyang hajat. Maknanya benda tu memang kita hendak sangat dan kita rasa kita tidak guarantee kita dapat. So, usaha tetap usaha tetapi selepas itu sentiasa berdoa. So maknanya menyerahkan sepenuhnya pada yang maha kuasa. TBI7 : Jadi maknanya akhlak ini dalaman dulu. Lepas itu baru ditunjuk dengan yang nampak. Ini yang sebut dengan nawaitu tadi, inilah dia. Kalau ini tak beres, jadi tak bolehlah. Jadi kita kena latihanlah guru-guru kita al-qur'anya, shalatnya, qiyamullailnya. Kalau tak ada yang itu macam mana nak buat yang ini (TBI7). 4.4.2 Pembinaan Penilaian Kendiri Yang Tepat Penilai kendiri yang tepat merupakan sub domain kedua di dalam kesedaran kendiri. Rajah 4.5 di bawah memaparkan tentang pandangan subjek dalam pembinaan penilaian kendiri yang tepat. Terdapat empat komponen penting yang mereka
139 kongsikan oleh subjek dalam pembinaan penilaian Kediri yang tepat tersebut iaitu; (i) sedar dengan peranan "role fungtion", (ii) memerlukan orang lain untuk memberikan pandangan tentang diri mereka, (iii) usaha maksimum dan konsisten dan (iv) merefleksi kesilapan yang pernah dilakukan. Bila dilihat kekerapan dan peratusan subjek mengemukakan pandangan mereka terhadap masing-masing komponen tersebut, didapati peratusan tertinggi adalah pada komponen sedar dengan peranan "role function" (70%) dan komponen memerlukan orang lain memberikan pandangan tentang diri mereka (70%). Diikuti oleh komponen merefleksi kesilapan (40%) dan komponen usaha maksimum dan konsisten (20%). Rajah 4.5 Pengalaman subjek dalam pembinaan penilaian kendiri yang tepat Dapatan ini menunjukkan daripada keempat-empat komponen tersebut, terdapat tiga komponen yang memiliki peratusan yang tinggi iaitu (sedar dengan peranan, memerlukan orang lain untuk memberikan pandangan terhadap diri mereka dan merefleksi kesilapan yang pernah dilakukan). Bagaimanapun menurut mereka menjadi lebih baik sekiranya kesemua komponen tersebut diambil kira secara keseluruhan. subjek melihat untuk pembinaan penilaian kendiri yang tepat, mereka menyedari tentang peranan diri mereka (role function). Mereka juga menyatakan terkadang mereka memerlukan orang lain untuk memberikan maklumbalas tentang
140 dirinya. Pengalaman menarik juga mereka kongsi adalah perlunya merefleksi kesilapan yang pernah dilakukan. Mereka menyatakan mengimbas semula kesilapan yang pernah dilakukan dapat memberi ruang kepada dirinya untuk menilai semula kekuatan dan kelemahan yang ada pada dirinya. Komponen-komponen tersebut akan lebih mantap apabila diusahakan secara maksimum dan konsisten. Apabila bila dirujuk kepada Matrix Intersection terhadap pandangan yang dikemukakan melalui temubual berkumpulan dan temubual secara individu (rujuk Jadual 4.6) oleh responden, didapati tiga daripada empat komponen yang dikemukakan (sedar dengan peranan, memerlukan orang lain dan merefleksi kesilapan) adalah dikemukakan oleh subjek melalui temubual berkumpulan dan temubual secara individu. Sedangkan untuk komponen usaha maksimum dan konsisten hanya dikemukakan melalui temubual individu sahaja. Bagaimanapun perkongsian mereka tentang keempat-empat komponen tersebut lebih banyak muncul melalui temubual individu berbanding dengan temubual berkumpulan, seperti ditunjukkan di bawah ini. Jadual 4.6 Matrix intersection penilaian kendiri yang tepat Matrix Nodes F.Group Individu Sedar dengan Fungsi Peranan Memerlukan Orang Lain Merefleksi Kesilapan Usaha Maksimum & Konsisten 2 2 1 0 5 5 3 2 Berikut ini adalah pengalaman yang dikongsikan oleh peserta temubual tentang perkara-perkara yang mereka lakukan untuk pembinaan penilaian kendiri yang tepat bagi diri mereka. Untuk komponen sedar dengan peranan "role function" terdapat beberapa istilah yang mereka gunakan untuk menerangkan komponen tersebut. Ada yang menyebutkan "sedar dengan role function" secara jelas dan ada juga yang menyatakan dengan istilah yang agak berlainan namun mempunyai pengertian yang lebih kurang sama. Seperti yang diceritakan oleh peserta temubual individu TBI1, beliau menyatakan untuk penilaian kendiri beliau sentiasa cuba "sedar dengan role function" (peranan dirinya).
Istilah lain pula yang digunakan oleh subjek adalah perkataan "sedar dan faham" namun masih merujuk kepada pengertian yang sama dengan "sedar dengan role function". Seperti yang ditunjukkan dalam perkongsian oleh beberapa orang subjek (FG2 dan FG1). Seorang subjek dalam kumpulan FG2 menyatakan sebagai seorang pemimpin mestilah menyedari bahawa dirinya adalah pemimpin sebab setiap perkataan, perbuatan dan tingkah laku akan menjadi perhatian dan contoh bagi orang lain, seperti yang ditunjukkan dalam perkongsian di bawah ini: TBI1 : ...sedar tentang peranan "role function" jadi kalau di rumah kita sedar peranan kita sebagai bapa, kalau dengan anak-anak kita dapat menyesuaikan hubungan bapa dengan anak. Bila berhadapan dengan rakan sekerja, tidak adalah hubungan itu antara bapa dengan anak lagi sebab ini antara rakan sekerja... FG2 : Di sekolah kita akan pastikan dapat mengawal diri kita sebaik yang mungkin memandangkan kita adalah seorang pemimpin. Apa yang kita cakap, semua tindakan kita, senyum kita ikut prosedur yang dan standart sebab kita sebagai seorang model di sekolah. Pandangan yang hampir sama juga dikongsikan oleh peserta temubual individu. Seperti yang dinyatakan oleh TBI3 dan TBI5 bagaimana mereka cuba "menyedari" tentang peranannya sebagai seorang pendidik, bagi dirinya sedar dengan role function bermakna dapat memberikan komitmen sepenuhnya terhadap tanggungjawab yang telah diamanahkan. Yang paling menarik daripada perkongsian ini adalah beliau mampu memperoleh kejayaan dalam bidang yang diceburi lebih cepat berbanding dengan rakan-rakan yang lain. Bagi beliau sedar dengan role function menjadikan dirinya fokus dengan bidang dan kerjaya yang digeluti, seperti perkongsian di bawah ini: TBI3 : ...Jadi saya tengok dalam akademik ini apa dia punya tangga-tangga dialah, mula-mula pensyarah, kemudian disyahkan di dalam jawatan, and then masa itu tidak ada pensyarah kanan, Prof. Madya dan Profesor. Saya tengok Profesor-Profesor di fakulti, dah nak pencen baru dia jadi Profesor. Saya kata kalau macam itu teruklah saya. So saya balik kaji lah, saya tengok, apa yang diperlukan untuk nak dapatkan Prof. Madya dan nak jadi Profesor. O... rupanya penerbitan, reserch, jadi saya fokuslah. TBI5 : ...kata dalam tugas kita kena buat sesuatu diarah diminta untuk membuat sesuatu, bila nak buat itu saya akan homework. Saya kena menyelia tesis sebagai contoh kan, saya akan meneroka tentang tesis. Saya baca buku-buku 141
142 tentang cara menulis. Saya baca buku tentang bagaimana membuat tesis, bagaimana membuat research, begitu maksudnya, bagaimana menulis esei. Komponen kedua yang dikemukakan oleh peserta temubual tentang pembinaan penilaian kendiri yang tepat adalah "memerlukan orang lain" untuk mengingatkan. Perkongsian pengalaman tentang penilaian kendiri yang tepat menggunakan kaedah "memerlukan orang lain" untuk mengingatkan, subjek menyatakan melalui beberapa kaedah, iaitu ada diantara mereka yang "meminta secara langsung agar orang lain memberikan pandangan terhadap dirinya", sama ada dalam bentuk lisan mahupun tulisan. Ada juga dalam kalangan mereka yang mengkategorikan pandangan orang lain tersebut "melalui tugasan ataupun pekerjaan lebih yang diberikan kepada dirinya". Mereka melihat tugasan-tugasan yang diberikan kepada dirinya sebagai pesanan bahawa dirinya mempunyai kekuatan tentang perkara tersebut. Ada juga diantara mereka yang "menjadikan orang lain sebagai idola" sebagai ingatan kepada dirinya. Seperti yang dikongsikan oleh salah seorang subjek dalam temubual berkumpulan FG2 yang menceritakan pengalamannya meminta pandangan orang lain secara terus. Bagi dirinya memberikan penilaian terhadap diri sendiri merupakan perkara yang agak susah. Melalui pengalamannya sebagai seorang pentadbir di sekolah, beliau sentiasa memberikan ruang seluas-luasnya kepada kakitangannya untuk menilai dan memberikan pandangan secara terbuka tentang dirinya. Pandangan yang hampir sama dikongsi juga subjek TBI1 yang menyatakan terkadang dirinya tidak sedar dengan kekuatan dan kelemahan yang ada pada diri sendiri. Bagi dirinya pandangan orang lain sangat bererti untuk menunjukkan kekuatan dan kelemahan yang dimiliki, seperti dinyatakan dalam petikan di bawah ini: FG2 : ...memang susah untuk memahami perasaan diri kita sebenarnya namun begitu apa yang saya lakukan adalah pada setiap minggu saya akan mengadakan KMK. Di akhir KMK itu setiap sesi KMK itu saya memberi peluang kepada guru untuk bercakap apa sahaja mengenai pentadbiran saya, kedudukan sekolah yang tidak sesuai bagi mereka. Saya buat open, mereka bebas mengemukakan pendapat tetapi tidak boleh menggunakan bahasa yang tidak baik, gunakan bahasa yang membina dan cadangan-cadangan untuk penambah baikan. Dan saya akan catat, malah kita minitkan. TBI1 : ...menilai kelemahan dan kekuatan diri secara tepat, kadang kala memerlukan orang lain membantu kita mengenal kelemahan, kadang-
kadang kita tak nampak kelemahan-kelemahan kita. Kadang kala kekuatan yang kita adapun kita tak sedar, orang lain kata.. o... you macam ni lah, so kita tak perasan "tak awer" yang sebenarnya dipandang oleh orang... Kaedah berikutnya pula iaitu mengingatkan diri "melalui tugasan ataupun pekerjaan lebih yang diberikan", seperti yang dikongsi oleh salah seorang subjek temubual berkumpulan dalam FG1 yang menceritakan bahawa pada peringkat awal dirinya tidak menyedari, sebenarnya "kerja-kerja yang diberikan kepada dirinya" adalah untuk persediaan dirinya yang diamanahkan sebagai pentadbir sekarang ini. Beliau sendiri tidak melihat awalnya akan memegang jawatan tersebut, namun pimpinan seolah-olah telah mempersiapkan dirinya untuk memikul amanah berkenaan. Akhirnya beliau menyedari secara tidak langsung pimpinan beliau telah memberikan pesanan bahawa dirinya mempunyai potensi untuk memimpin di peringkat sekolah, Beliau sebenarnya tidak menyedari bahawa dirinya boleh memimpin, namun perkara tersebut terserahlah apabila ada orang lain yang menonjolkan dirinya, seperti yang dinyatakan dalam petikan temubual berikut ini: FG1 : ...sama ada kerja-kerja aktiviti luar seperti sukan, perkemahan pengakap, kemudian pertandingan-pertandingan saya yang dihantar walaupun ini bukan tugas saya. Kemudian tugas-tugas pejabat tu disuruh saya buat. Kewangan ada kerani di suruh saya buat, hingga pada satu peringkat pernah dia datang berjumpa saya, masa itu saya mengajar dia kata Cikgu berhenti mengajar sekarang, naik pejabat saya ganti tempat Cikgu. Pergi jumpa kerani mintak kerja dengan dia. Apa yang saya dah arahkan kerani Cikgu kerjakan. Jadi pada masa itu memang saya rasa tertekan terlalu banyak kerja yang dibuat selain daripada mengajar. Tapi bila saya dah menjawat sebagai jawatan guru besar baru saya terfikir, sedar bahawa itu adalah nilai yang paling berharga pada saya. Jadi ketika orang lain mempunyai masalah kerana tidak mempunyai latihan menjadi guru besar, alhamdulillah saya dah boleh buat kerja. Salah satu kaedah lagi adalah menjadikan "orang lain sebagai idola" untuk ingatan kepada diri. Seperti yang dikongsi oleh subjek TBI4 yang menyatakan beliau tidak meminta orang lain untuk memberikan pandangan tentang diri beliau, tetapi beliau mula menyedari dan membina kekuatan yang ada pada dirinya apabila di universiti tempat dia menuntut, melihat seorang pensyarah yang sangat baik di matanya. Pensyarah tersebut dijadikan sebagai idola untuk dirinya bergerak ke hadapan. Pandangan yang hampir sama dikongsi oleh TBI8 yang menyatakan bahawa 143
dirinya merasa perlu meraih kejayaan apabila dimotivasikan oleh guru-guru ketika menuntut di peringkat sekolah menengah, seperti yang dikongsikan beriku ini: TBI4 : ... Bila masuk UTM dulu di situlah agaknya mula develop benda-benda macam inilah. Sebab ada seorang pensyarah yang ada hubungan keluarga dengan kami lagi dan dia memang very active, sampai dia terlibat dengan penubuhan ABIM dulu. Dia itu macam saya punya idola. TBI8 : ... saya rasa mungkin sebab saya sekolah di asrama penuh ya, jadi motivasi gurulah yang kuat. Motivasi guru, suasana pembelajaran yang memang cukup kondusif untuk kita, jadi kita semua sama-sama belajar untuk mendapat kejayaan. Komponen ketiga pula yang diperolehi untuk pembinaan penilaian kendiri yang tepat adalah "merefleksi kesilapan" yang pernah dilakukan. Merefleksi kesilapan yang pernah dilakukan dikongsikan oleh subjek dalam beberapa bentuk penyampaian namun mempunyai makna yang lebih kurang sama. Seperti yang dikongsi oleh salah seorang subjek dalam kumpulan FG 1 yang sentiasa memikirkan apakah yang telah dia lakukan untuk hari ini. Beliau juga menyatakan sekiranya telah melakukan kesilapan, beliau tidak merasa segan dan malu untuk mengakui kesilapan yang telah dilakukan tersebut. Pandangan yang hampir sama juga dikongsikan oleh TBI6 yang menyatakan dirinya sentiasa memikirkan dan mengimbas semula perkara-perkara yang telah beliau abaikan selama ini, seperti dalam perkongsian berikut ini: FG1 : Bagi saya, saya tiap-tiap hari ada berfikir apakah yang telah saya lakukan hari ini, dan ada apa komen daripada rakan-rakan dan orang lain tentang diri saya.... yang paling penting adalah jangan malu nak mengaku dalam kesilapan kita. Jangan malu nak menarik kesilapan yang kita lakukan. Jangan kita berdolak-daliklah. TBI6 : ...yang saya abaikan dulu saya tingkatkan balik..., saya rasa itu penting supaya tidak ada pengabaian. Maknanya sentiasa chek and balance jugalah kan. Komponen keempat yang dikongsikan oleh subjek adalah "usaha berterusan dan konsisten" namun peratusan terhadap komponen ini didapati agak rendah berbanding dengan tiga komponen sebelumnya. Usaha berterusan dan konsisten di sini ditunjukkan dengan istilah "tidak mengabaikan dan ingin standing dengan orang-orang yang terkemuka". Seperti yang dikongsikan oleh subjek TBI 6 yang menyatakan bahawa dirinya memang tidak suka mengabaikan pelajaran dan sentiasa memberikan 144
tumpuan sepenuhnya terhadap pelajaran semasa beliau menuntut sama ada di sekolah menengah sehinggalah ke Institusi Pengajian Tinggi. Keingininan untuk standing dengan orang-orang terkemuka di dunia dalam bidang yang diceburi menunjukkan usaha berterusan dan konsisten dalam mewujudkan kecemerlangan dalam bidang yang diceburi, seperti dinyatakan dalam perkongsian di bawah ini: TBI6 : ...Cumanya saya memang suka bila dah belajar ini saya memang tak abaikan pelajaran. Itulah yang saya lakukan sampai ke peringkat universitilah. So, orang kata beri perhatian penuhlah pada pelajaran. TBI1 : ...Saya ingat kalau saya tengok apa yang saya dapat hari ini mungkin juga disebabkan oleh keserasian minat dan juga dorongan keluarga. Mungkin juga keinginan dan cita-cita sayalah nak setanding dengan penyelidik- penyelidik terkemuka di luar Negara. 4.4.3 Pembinaan Keyakinan Diri Rajah 4.6 memaparkan tentang pandangan subjek dalam pembinaan keyakinan diri (Sub domain ke-3 dalam kesedaran kendiri). Hasil temubual mendapati terdapat empat komponen penting yang dikongsikan oleh subjek dalam pembinaan keyakinan diri mereka. Keempat-empat komponen tersebut adalah; (i) kemahiran ataupun kemahiran, (ii) persediaan yang sempurna, (iii) berfikiran positif, dan (iv) berdoa. Bila dilihat kekerapan dan peratusan subjek menyatakan pandangan mereka didapati peratusan tertinggi adalah pada komponen berfikir positif (50%), diikuti oleh tiga komponen berikutnya, iaitu persediaan yang sempurna (40%), kemahiran ataupun kemahiran (40%) dan berdoa (40%). Dapatan ini menggambarkan bahawa untuk pembinaan keyakinan diri, subjek telah mengambil kira keempat-empat komponen tersebut. Bagaimanapun mereka telah meletakkan komponen berfikir positif pada urutan pertama. Ini menunjukkan bahawa berfikiran positif tersebut sangat penting dalam membina keyakinan diri mereka. 145
146 Rajah 4.6 Pengalaman subjek dalam pembinaan keyakinan diri Apabila bila diperhatikan kepada Matrix Intersection terhadap pandangan subjek tersebut (rujuk jadual 4.7) didapati kempat-empat komponen tersebut (berfikir positif, skill ataupun kemahiran, persediaan yang sempurna dan berdo'a) dikemukakan oleh subjek melalui kedua-dua kaedah temubual yang dilakukan (temubual berkumpulan dan temubual individu). Bagaimanapun perkongsian mereka lebih banyak diperolehi melalui temubual individu berbanding dengan temubual secara berkumpulan. Jadual 4.7 Matrix intersection keyakinan diri Matrix Nodes F.Group Individu Berfikir Positif Kemahiran Persediaan Sempurna Berdo'a 1 1 2 1 4 3 2 3 Perkongsian pengalaman subjek tentang perkara-perkara yang mereka lakukan untuk membina keyakinan diri mereka secara terperinci dilaporkan di bawah ini. Untuk komponen "berfikir positif" salah seorang peserta temubual dalam FG1 menyatakan berfikir positif tersebut dengan cara "membandingkan dirinya dengan orang lain". Apabila mendapatkan sesuatu yang boleh melemahkan semangat dirinya,
dia cuba meyakinkan diri semula dengan menyatakan kepada dirinya "kemungkinan orang lain lebih teruk daripada dirinya". Dengan cara sebegini dirinya berasa yakin semula dengan kekuatan yang dimiliki. Pandangan lebih kurang sama dikemukakan oleh TBI5 yang menyatakan berfikir positif dengan cara "melihat kekuatan yang ada pada diri sendiri". Berdasarkan beberapa ujian psikologi yang diambil, dirinya mendapati sebenarnya dia adalah seorang yang rendah diri ataupun tidak seberapa yakin dengan diri sendiri. Namun pada masa yang sama dia merasakan mempunyai "kekuatan tersendiri" (berfikir positif), kekuatan itulah yang dipergunakan untuk menonjolkan diri beliau ke hadapan. Perkongsian tersebut dikukuhkan lagi oleh TBI 8 yang menyatakan berfikiran positif dengan istilah "tidak ingin menunjukkan kelemahan diri", dia ingin menunjukkan bahawa dirinya adalah "seorang yang pandai dan yakin boleh buat" (berfikir positif), seperti yang dikongsikan berikut ini: FG1 : Selalunya saya kalau keyakinan diri ini, katalah saya ini dapat satu benda yang tidak baguslah, selalunya saya nak yakin diri saya, saya selalu bandingkan diri kita dengan orang lain. Mungkin orang lain lebih teruk daripada saya, itu cara saya menguatkan semangat. Diri kita kurang, orang lain ada lagi yang kurang daripada kita... TBI5 : ...saya pernah mengikuti banyak-banyak ujian, ujian itu menunjukkan kepada saya memang saya rendah diri. Tak nak buat itu, takut buat ini (tidak berapa confidence kan). Cuma saya di dalam tidak confidence itu saya ada kekuatan iaitu saya pandai bercakap. Saya tahu kalau saya bercakap, saya nampak kalau saya bersuara semua orang dengar, itu dululah sekarang mungkin sudah berkurang. Saya nampak ada kekuatan, jadi kekuatan itu menimbulkan keyakinan. TBI8 : ... saya memang tak nak tunjuk saya bodoh kan? Saya nak tunjuk saya pandai,... saya boleh buat, saya bukan orang tak boleh buat kan? Saya rasa dalaman... Seterusnya membina keyakinan diri melalui kaedah "berdoa" pula, subjek kajian menceritakan pelbagai pengalaman mereka berkaitan dengan perkara tersebut. Seperti dikongsikan oleh TBI1, TBI4 dan salah seorang subjek dalam FG2 yang menyatakan bahawa dalam keadaan cemas dan kurang yakin diri dalam menghadapi situasi tertentu mereka sentiasa berdo'a untuk mengurangkan rasa cemas tersebut dan 147
148 memohon kekuatan agar diberikan kekuatan untuk mengatasinya, seperti dinyatakan pada perkongsian berikut ini: TBI1 : ... Ya Allah mudah-mudahan tak ada apa-apa...walaupun cemas ketika itu, memang sewajarnya cemas... Jadi kita nak mententramkan diri, ya Allah selamatkan anak saya.., macam tu. So perkara itu boleh melegakan sebab ada tempat mengadu yang Maha Kuasa. TBI4 : ... saya tidaklah berapa confidence sangat, kadang-kadang saya menggeletar juga (kecut perut), tapi saya atasi dengan banyak berdoalah kan. Saya selalu gunakan doa-doa kalau nak jumpa orang ataupun bagi ceramah dan bentang paper di peringkat antarabangsa. Selalu saya baca doa nabi Musa dalam menghadapi Fir' aun tu kan. FG1 : Biasanya kalau ada propgram-program yang ingin saya jalankan, saya akan shalat hajat dua ataupun tiga kali untuk mintak petunjuk daripada Allah S.W.T, untuk melakukan sesuatu pekerjaan tersebut. Dan sayapun selalu galakan cikgu-cikgu saya untuk melakukan sholat hajat. Membina keyakinan diri melalui kemahiran ataupun "kemahiran" pula, subjek juga telah menyatakan pelbagai pengalaman mereka. Seperti dikongsikan oleh salah seorang subjek dalam FG1 yang menyatakan pengalaman beliau untuk menimbulkan keyakinan diri melalui kemahiran ataupun kemahiran tersebut dirinya berusaha untuk memahirkan diri dengan pelbagai keperluan dalam bidang yang digelutinya. Perkara yang hampir sama juga dikongsikan oleh subjek TBI1 dan TBI5 yang menyatakan bahawa untuk pembinaan keyakinan diri melalui kemahiran tersebut, beliau selalu bersedia mengikuti pelbagai kursus, agar kemahiran yang diperolehi dapat menambahkan lagi keyakinan dirinya. Perkongsian yang ditunjukkan oleh masing- masing subjek tersebut seperti ditunjukkan di bawah ini: FG1 : ... saya boleh membina alat bantu mengajar ... dalam bentuk power poin yang agak bagus. Bila saya buat, saya dedahkan kepada cikgu, kata cikgu ini cukup bagus, boleh buatkan saya cikgu? Jadi ini memberikan keyakinan lagi kepada diri saya... TBI1 : Jadi kursus yang saya hadiri itu menambah keyakinan saya tentang keupayaan saya untuk menjalankan penyelidikan dengan lebih baik dan juga mungkin mematangkan saya... TBI5 : ... Jadi saya pelbagai itu agaknya membuat saya rasa salah satu yang mebuat saya jadi confidence dalam kehidupan. Di universiti ini, saya nak pergi kat manapun ada orang yang saya kenal. Itu agaknya yang membina tapi yang utama sekali ialah skill. Kita kena ada kemahiran yang kita tengok orang lain tidak ada.
149 Seterusnya pembinaan keyakinan diri melalui "persediaan yang sempurna" pula, dinyatakan oleh subjek dalam pelbagai istilah. Diantara istilah yang mereka gunakan adalah "membaca, persediaan yang sempurna, persediaan yang baik, belajar, berorganisasi" dan sebagainya. Seperti yang dikongsikan oleh salah seorang subjek dalam FG2 yang menyatakan pengalaman beliau bahawa untuk pembinaan keyakinan diri dia telah membiasakan dirinya dengan banyak membaca. Subjek lain pula dalam FG2 menyatakan bahawa untuk pembinaan keyakinan diri beliau sentiasa membuat persediaan yang sempurna. Perkongsian mereka tentang perkara tersebut seperti ditunjukkan di bawah ini: FG2 : Banyak perkara yang membuatkan self confidence kita, melalui pembacaan... tak lengkap melalui pembacaan sahaja sebenarnya, banyaklah perkara-perkara yang boleh membantu. FG2 : Bagi saya kalau nak meningkatkan keyakinan,... saya selalu membuat persediaan yang sempurna. Bila saya buat persediaan yang sempurna saya merasakan telah membuat yang terbaik. Jadi saya sangat berkeyakinan... dan saya selalu positive thinking . TBI5 dan TBI8 juga menyatakan bahawa mereka membina keyakinan diri melalui self study, kebiasaan dalam berorganisasi dan mempersiapkan diri sebelum menghadapi sesuatu situasi yang dijangkakan berlaku. Keadaan tersebut telah menjadikan mereka lebih yakin dalam melakukan sesuatu. TBI5 : self study ... boleh membina kemahiran, Saya sebenarnya terus aktif dalam gerakan masyarakat, tadi saya kata masa sebelum masuk universiti saya start belia, kemudian saya sambung dalam pemuda UMNO, dalam UMNO, saya rasa itu semua menambah confidence ... Sampai tua macam ini orang hendak lagi... TBI8 : ... Saya set diri saya untuk mengahadapi situasi itu, itu yang saya dapat. So dalam suasana belajarpun macam tu juga, saya dah set diri saya dalam situasi itu. Jadi saya cuba bayangkan dulu, apa situasi yang akan hadapi, dan saya cuba set untuk menghadapi... itulah yang saya buat. 4.4.4 Pembinaan Niat Rajah 4.7 memaparkan pandangan subjek dalam pembinaan niat (Sub domain ke-4 dalam kesedaran kendiri). Dapatan kajian menunjukkan terdapat tiga komponen utama yang selalu diberikan perhatikan dalam pembinaan niat tersebut. Ketiga-tiga
komponen itu adalah; (i) melihat tugasan sebagai amanah dan ibadah, (ii) sentiasa berserah diri, dan (iii) sentiasa ikhlas dalam melakukan sesuatu pekerjaan. Bila dilihat kepada kekerapan dan peratusan subjek menyatakan pandangan tersebut, didapati peratusan tertinggi adalah pada komponen tugas adalah amanah dan ibadah (40%). Seterusnya diikuti oleh komponen berserah diri (20%), dan komponen niat ikhlas (10%). Rajah 4.7 Pandangan subjek dalam pembinaan niat Dapatan tersebut menunjukkan untuk pembinaan niat bagi subjek yang dikaji, perkara utama yang mereka fikirkan adalah melihat tugasan yang sedang mereka lakukan adalah sebagai "amanah dan ibadah" kepada Yang Maha Tinggi. Seterusnya mereka juga melihat dalam menjalankan amanah dan ibadah tersebut mereka perlu "berserah diri" dan "sentiasa mempunyai niat yang ikhlas" dalam melakukannya. Apabila bila diperhatikan hasil Matrix Intersection terhadap pengalaman yang dikongsikan oleh subjek berkenaan (rujuk Jadual 4.8), didapati ketiga-tiga komponen tersebut (tugas adalah amanah dan ibadah, berserah diri dan niat ikhlas) dikemukakan melalui kedua-dua temubual yang dijalankan. Namun dapatan kajian menunjukkan, perkongsian lebih banyak didapati melalui temubual individu berbanding dengan temubual berkumpulan. Bagaimanapun sedikit perbezaan di dalam sub domain ini 150
151 berbanding dengan sub domain yang lain adalah peserta temubual tidak terlalu banyak menceritakan pengalaman mereka dalam pembinaan niat ini. Jadual 4.8 Matrix intersection pembinaan niat Matrix Nodes F.Group Indiviu Berserah Diri Niat Ikhlas Tugas Adalah Amanah & Ibadah 1 0 0 1 1 4 Berikut ini dapat dilihat perkongsian pengalaman yang dinyatakan oleh subjek tentang perkara-perkara yang mereka lakukan untuk pembinaan niat tersebut. Pertama, komponen "tugas adalah amanah dan ibadah", subjek menyatakan dalam beberapa istilah, seperti "rasa komplesen, Allah suka bila kita buat yang terbaik, tidak melihat ganjaran sesaat, memberikan sumbangan yang signifikan dan sebagainya". Seperti yang dinyatakan oleh TBI3 dan TBI4, sebagai seorang Islam sepatutnya melakukan pekerjaan dengan sempurna, dengan baik kerana menurut beliau melakukan pekerjaan dengan cara sedemikian adalah sebahagian daripada ibadah. Mereka juga menyatakan bahawa dalam melakukan sesuatu tugasan sepatutnya tidak hanya memikirkan ganjaran yang akan didapatkan selepas pekerjaan itu selesai dilakukan tetapi perlu merasakan bahawa ada Yang Maha Tinggi yang sentiasa memberikan penilaian terhadap pekerjaan tersebut, seperti dinyatakan pada petikan di bawah ini: TBI3 : Tapi saya rasa sebagai orang Islamlah terutamanya kita tak sepatutnya rasa komplesen, maksudnya kita kena sentiasa melakukan sesuatu yang baik, melakukan sesuatu yang murni, saya rasa memang Allah suka bila kita buat sesuatu buat secara yang terbaik, secara yang paling elok, bermakna itupun sebahagian daripada ibadah juga. TBI4 : ... duit bukan saya punya matlamat, tapi something yang saya buat itu ada sumbangan sayalah kepada masyarakat, saya nak tengok yang itu, bukan sembarang buat-buat sahajalah. Macam KL kan saya buat something yang very significance, saya nampak satu kebanggaan, ada contribution saya di sana. TBI7 dan TBI8 mengukuhkan lagi perkongsian tersebut yang menyatakan bahawa dalam melakukan pekerjaan mereka memastikan pekerjaan tersebut dapat "memberikan sumbangan yang signifikan" kepada orang lain. Mereka memastikan setiap pekerjaan yang dilakukan sesempurna yang mungkin, dan melakukannya tanpa
mengharapkan ganjaran daripada orang lain ataupun bos di tempat kerja, seperti dinyatakan di bawah ini: TBI7 : Kalau nak jadi guru kena faham apa dia guru? Guru ini maknanya ibadahlah. Saya jumpa you kerana ibadah sahaja, bukan saya kenal you. Maknanya saya menjalankan tugas, ibadah ini kita buat kerana Tuhanlah. Ini yang dah tak ada sekarang ini. TBI8 : ... saya cuba untuk memenuhi segala keperluan-keperluan yang diperlukan sebagai seorang pensyarah. Maknanya mana lobang yang kosong saya mesti isikan, ... kalau ikut prestasi saya sentiasa cemerlanglah... Kemudian bila saya buat sesuatu saya tidak mengharapkan ganjaran, paling kurang apa yang saya buat tu orang dapat merasai. tidak mengharapkan apa-apa, saya Seterusnya untuk komponen "berserah diri" pula, subjek menyatakan dengan beberapa istilah "memohon doa restu kepada Allah", supaya pekerjaan tersebut dapat membantu orang lain sebagaimana yang diharapkan. Seperti yang dinyatakan oleh TBI8 dan salah seorang subjek dalam FG1 yang menyatakan sebagai seorang pendidik, setiap mengawali pekerjaan rutin harian dirinya sentiasa berserah diri kepada Yang Maha Tinggi terlebih dahulu agar kerjaanya dimudahkan dan diberkati, seperti yang dinyatakan dalam petikan di bawah ini: TBI8 : ... saya buat ini apa manfaatnya yang orang lain boleh dapat, kata saya bagi ceramah, selepas saya bagi ceramah apa yang terjadi dengan orang yang dengar ceramah saya. Adakah mereka dapat mengambil apa yang sampaikan, adakah berlaku perubahan di dalam diri mereka atau bagaimana? Jadi bila saya nak buat sesuatu saya memang mintak doa kepada Tuhan, bila saya buat sesuatu biarlah memberi kesan kepada orang lain. FG1 : Saya tiap-tiap pagi bila nak keluar pergi sekolah saya berniat Ya Allah ya Tuhan ku redhailah pekerjaan ku ini, aku nak mendidik anak-anak muridku supaya nak menjadi orang-orang yang berilmu, beriman... itulah yang saya niatkan setiap hari. Kemudian saya kata, apa yang saya kerjakan ini akan berbalik kepadaku, jadi redhailah pekerjaan aku ini dan limpahi rezeki ku supaya dapat menampung keluarga ku dan berkahilah. Sedangkan tentang "niat ikhlas" pula TBI1 menyatakan bahawa dirinya selalu mengaitkan niat dalam melakukan sesuatu dengan keikhlasan. Beliau menyatakan dirinya cuba sentiasa menyedari tentang apa yang diniatkannya, seperti dinyatakan dalam petikan berikut ini: 152
TBI1 : ...kadang kala saya mengambil kira soal niat saya katakan dengan keikhlasan, betul ke saya nak pergi ke sana ni kerana kawan dia saya atau memang betul-betul nak tolong, itu ada di dalam pertimbangan. Dan biasanya saya sedar tentang intention itu. Biasanya dia datang dengan sendirinya dan link kepada thinking supaya saya dapat buat keputusan sama ada nak teruskan ataupun tidak. 4.4.5 Pembinaan Kawalan Kendiri Rajah 4.8 di bawah memaparkan tentang pengalaman subjek dalam pembinaan kawalan kendiri (sub domain 1 dalam regulasi kendiri). Dapatan kajian menunjukkan terdapat empat komponen penting yang dikongsikan oleh subjek dalam pembinaan kawalan kendiri mereka. Keempat-empat komponen berkenaan adalah; (i) melihat orang lain daripada perspektif mereka, (ii) sentiasa berfikir secara rasional (iii), sentiasa bersabar dan bertenang, (iv) dan keyakinan terhadap agama. Bila dilihat kepada kekerapan dan peratusan subjek menceritakan tentang komponen tersebut, didapati peratusan tertinggi adalah pada komponen melihat orang lain daripada perspektif mereka (70%) dan berfikir rasional (70%), diikuti oleh komponen sabar dan bertenang (60%), dan komponen keyakinan terhadap agama (30%). Rajah 4.8 Pengalaman subjek dalam pembinaan kawalan kendiri Dapatan ini menunjukkan tiga daripada empat komponen tersebut (melihat orang lain daripada perspektif mereka, berfikir rasional, serta sentiasa sabar dan 153
154 bertenang) merupakan komponen penting dan sentiasa diambil berat oleh subjek untuk mengawal diri mereka sebelum mengambil sesuatu tindakan. Walaupun peratusan keyakinan terhadap agama nampak agak kecil (30%), namun mereka melihat aspek berpegang pada agama juga berperanan dalam membantu mereka untuk mengawal diri mereka masing-masing. Dengan perkataan lain pengendalian diri mereka menjadi lebih mantap apabila mereka dapat mengambil kira keempat-empat komponen tersebut. Apabila bila dilihat kepada Matrix Intersection terhadap perkongsian subjek tersebut (rujuk Jadual 4.9), didapati keempat-empat komponen tersebut (melihat orang lain daripada perspektif mereka, berfikir rasional, sabar dan bertenang dan keyakinan pada agama) dikemukakan melalui kedua-dua kaedah temubual yang dijalankan (temubual berkumpulan dan temubual individu). Bagaimanapun dapatan kajian juga menunjukkan maklumat daripada perkongsian melalui temubual individu lebih banyak berbanding dengan temubual secara berkumpulan. Jadual 4.9 Matrix intersection kawalan kendiri Matrix Nodes F.Group Individu Melihat Orang Lain Daripada Perspektif Mereka Berfikir Rasional Sabar & Bertenang Berpegang Pada Agama 2 1 2 1 5 6 4 2 Di bawah ini dapat dilihat pengalaman yang dikongsikan oleh subjek tentang perkara-perkara yang mereka lakukan untuk pembinaan kawalan kendiri mereka. Pertama adalah "melihat orang lain daripada perspektif" mereka. Beberapa istilah yang digunakan oleh subjek untuk menyatakan perkara berkenaan adalah "melihat orang daripada sudut pandangan dia, rasional dalam membuat keputusan, tidak ego dengan diri sendiri, merasa diri yang paling betul, melihat kekuatan yang ada pada diri orang lain, terbuka dengan pandangan orang lain, fleksibel dan menerima orang seadanya". Seperti pandangan yang dikongsi oleh TBI5 yang menyatakan beliau sentiasa melihat orang lain daripada perspektif orang berkenaan. Salah seorang subjek dalam FG 1 juga menyatakan terkadang seseorang perlu "merendahkan ego diri sendiri dan cuba melihat orang lain daripada perspektif mereka". Bagi beliau melihat seseorang jangan
hanya dilihat kelemahannya tetapi cuba lihat kelebihan atupun kekuatan yang ada pada diri orang tersebut, seperti dinyatakan pada petikan berikut ini: TBI5 : Melihat orang daripada sudut pandangan dia lah, saya agak masa saya muda jenis pemarah juga, kemampuan mengawal perasaan itu bukan dari tidak boleh marah. Tetapi kemampuan untuk rasional dalam membuat keputusan- keputusan atau fleksibel dalam membuat keputusan. Artinya bersedia untuk mendengar pandangan orang dan juga akur. FG1 : ... kita jangan ego dengan diri kita sendiri, kita kena bercermin diri, kita muhasabah diri dan jangan merasa diri kita selalu betul. Kita sentiasa melihat orang lain, tapi satu kita melihat orang jangan melihat kelemahan tapi cuba lihat kelebihan orang lain. Saya dengan cikgu-cikgu saya bercakap, saya tengok you, apakah kelebihan dan kekuatan you. Kalau kita mencari kelemahan kita akan nampak kelemahanlah, tapi kalau kita mencari kekuatan ... kita akan sportive dengan kekuatan itu. Selanjutnya TBI1 juga menyatakan pengalaman beliau tentang melihat orang lain daripada perspektif mereka dengan istilah "terbuka pada pandangan orang lain". Dirinya berprinsip bahawa pemikiran yang dikemukan oleh satu orang tidak akan sama dengan pemikiran yang dikemukakan oleh banyak orang. Perkongsian tersebut dikukuhkan lagi oleh TBI5 yang menyatakan pandangan beliau dengan istilah "fleksibel dan boleh menerima orang lain seadanya", seperti dapat dilihat pada petikan di bawah ini: TBI1 : ... Terutama kita terbuka pada pandangan orang lain, one brain tidak akan sama dengan many brain. Jadi kita bersikap terbuka pada pandangan orang lain yang mungkin maklumat yang lebih berpengalaman, kalau saya tidak bersikap terbuka secara tidak langsung saya tidak memberi peluang kepada diri saya sendiri untuk berkongsi pandangan dengan orang lain. TBI5 : Saya sangat fleksibel, boleh menerima orang seadanya, saya tidak ada paksa orang, kamu mesti macam ini. ... saya akur, saya cuma memberi pandangan yang berbeza. Kotak tidak semestinya empat segi mungkin boleh bulat... Seterusnya pembinaan kawalan kendiri menggunakan pendekatan "berfikir rasional" pula didapati subjek menggunakan beberapa istilah iaitu "mudah marah, bersikap positif dan berfikiran positif". Seperti yang dikongsikan oleh subjek TBI1 dan TBI4 menyatakan apabila dirinya merasa marah, mereka sentiasa cuba mengawal kemarahannya, berfikir bahawa marah itu sebenarnya ada campur tangan Syetan yang 155
akan memperburuk lagi keadaan. Satu pengalaman menarik yang juga dikongsikan oleh TB1 adalah beliau masih boleh berfikir secara rasional apabila walaupun dalam keadaan marah. Bagi TBI4 pula marah tidak dapat menyelesaikan masalah. Sekiranya beliau merasa geram dan marah dengan seseorang, beliau akan menggunakan pendekatan membujuk orang berkenaan, seperti dinyatakan dalam petikan di bawah ini: TBI1 : Saya tak mudah marah, Ini saya apply semasa di rumah dengan isteri, sedar bahawa o.....tak boleh marah ni, sebab marah ini ada campur tangan syetan yang akan menambah buruk keadaan. So kadang-kadang saya relate dengan prinsip Islam bahawa orang yang kuat ini sebenarnya adalah orang menahani marah bukan orang yang meluahkan kemarahan. Kalau saya rasa nak marah saya masih lagi boleh berfikir, saya tak akan marah ketika itu, saya cuba berfikir... TBI4 : ...saya tahu marah itu tidak akan pergi ke mana, tidak menyelesaikan masalah, bagus kita bujuk dia...Kadang-kadang saya bila dah terlalu marah sangat saya pergi bilik air dan ambil wudhuk. Seterusnya TBI6, TBI8 dan FG1 juga menceritakan pengalaman beliau tentang pembinaan kawalan kendiri melalui kaedah berfikir secara rasional tersebut. Mereka menyatakan berfikir rasional dengan istilah "bersikap dan berfikir positif". TBI6 menyatakan apabila tidak dapat mengawal kemarahan, sebenarnya itulah yang menyebabkan seseorang jadi panik dan tertekan. Seseorang yang dapat berfikir secara positif tidak akan menggelabah dan sentiasa berhemah dalam menyelesaikan sesuatu masalah. TBI8 pula menyatakan bahawa apabila dirinya merasa marah dia tidak akan meluahkan seketika itu tetapi cuba mengasingkan diri seketika dan memikirkan kenapa perkara tersebut boleh berlaku. Perkongsian tersebut dikukuhkan lagi oleh salah seorang subjek dalam FG1 yang menyatakan sekiranya dirinya merasa tertekan dengan sesuatu pekerjaan, beliau cuba bertindak secara rasional, iaitu dengan cara berkongsi dan bertukar fikiran dengan rakan-rakan sekerja. Petikan pengalaman subjek tersebut seperti ditunjukkan di bawah ini: TBI1 : ... kita berfikiran positif, maknanya...menerima itu sebagai satu ketentuan Allah "redha". Bila kita terima itu sebagai ketentuan Allah kita tidak tension. ...Bila kita terima itu sebagai ketentuan Allah, kita tak marah- marah, kita tak ada rasa apa-apa. Sebenarnya marah itu yang membuatkan kita jadi tension. 156
TBI8 : Kalau marah di ofice saya akan masuk dalam bilik dan saya akan buat kerja saya, dan saya akan cuba untuk mengasingkan diri beberapa ketika daripada orang-orang tertentu. Sebenarnya saya buat seperti itu supaya orang buat kepada saya itu dia sedar dengan kesilapan yang dia lakukan... FG1 ...bila kita menghadapi apa-apa cabaran ataupun menghadapi masalah yang susah ataupun sukar nak menyelesaikannya. Yang penting bagi saya adalah positive tinking dan selalu bertenang, sabar. Kemudian saya berbincang, tanya pendapat dari rakan saya yang lebih senior... Perkongsian subjek dalam pembinaan kawalan kendiri dengan kaedah "sabar dan bertenang" pula didapati subjek menggunakan beberapa istilah seperti "sabar dan bertenang" dan "menerima kenyataan". Seperti yang dinyatakan oleh salah seorang subjek dalam FG1dan TBI4 menyatakan pengalaman mereka dalam mengawal diri dengan cara sentiasa sabar dan bertenang apabila merasa terekan dan menghadapi sebarang masalah. Bagi mereka sekiranya dirinya terlalu marah melihat sesuatu keadaan mereka akan cuba membujuk orang-orang yang terlibat dalam keadaan tersebut dengan cara bersabar dan bertenang, seperti perkongsian di bawah ini: FG1 : ... kalau misal kata kita tertekan dia sebenarnya memberi infak kepada kekuatan kita. Misalnya hari ini saya sangat letih sebab hari ini kerja terlalu banyak, stress. Pada masa itu yang saya buat adalah perlu bertenang. Seboleh-bolehnya masa stress itu kita jangan buat banyak kerja, kita banyak bertenang. TBI4 : ... kadang-kadang bila saya nak marah sangat sebab semua orang tidak jalan menjalankan kerja kan. Katalah macam projek IRPA yang lepas saya dapat 2.7 billion dan bekerja dengan banyak orang. Saya tengok sini tidak jalan, sanapun tak jalan, jadi kadang dah nak marah sangat, itu kena sabar kan, lepas itu kena bujuk orang dan Tanya... TBI6 pula menyatakan pengalaman beliau tentang pembinaan kawalan kendiri tersebut dengan kaedah sabar dan bertenang, beliau menggambarkan istilah sabar dan bertenang tersebut dengan istilah "menerima kenyataan". Bagi dirinya apabila menerima kenyataan dalam hidup seseorang akan merasakan ketenagan dan tidak bertindak secara agresif yang mungkin boleh mengakibatkan perkara yang tidak baik kepada diri sendiri, seperti dinyatakan dalam petikan di bawah ini 157
TBI6 : So memang saya rasa menerima kenyataan itu kita akan merasa tenang, kalau ada kesusahan, dapat masalah kita masih mampu bertenang. Akhirnya akan ada kesenangan. Kita sedar memang Allah itu Maha Pengasih dan Maha Penyayang kan. Apa yang dia buat itu ada hikmahnya, ... Allah kata, Rasulullah kata "jangan seseorang itu mengaku beriman sebelum dia lulus ujian". Kadang sesetengah orang bila susah dia langsung marah-marah. Sedangkan pembinaan kawalan kendiri dengan cara "berpegang pada Agama" pula subjek kajian TBI1 dan TBI2 menyatakan dirinya sentiasa mengaitkan dengan shalat yang dia lakukan sehari-hari. Menurut mereka shalat yang betul menjadikan seseorang dapat mengenal diri sendiri. Apabila seseorang dapat mengenal dirinya maka senang baginya untuk mengawal diri sendiri. TBI2 juga menyatakan bahawa sekiranya individu berpegang betul-betul pada agama maka dirinya akan merasakan kenikmatan agama tersebut dan berpengaruh dalam kehidupan seharian, seperti petikan berikut ini: TBI1 : Mungkin pendekatan saya ini lain sikit biasanya saya membetulkan shalat saya. Saya yakin salah satu buah penting daripada shalat ini akhlak. Jadi saya ingat kalau kita mengerjakan shalat dengan tertib dan sempurna dia secara tidak langsung membentuk kematangan emosi kita. Jadi boleh mengawal dirilah... semakin boleh kenal diri dan semakin mudah mengawal diri... TBI2 : ...Tapi asasnya saya nampak agamalah, kalau kita faham agama yang sebenarnya kita akan dapat dia punya tu...,saya rasa insya Allah... 4.4.6 Pembinaan Kebolehpercayaan Rajah 4.9 memaparkan pandangan dan pengalaman subjek dalam pembinaan kebolehpercayaan (sub domain ke-2 dalam regulasi kendiri) dalam diri mereka. Dapatan kajian menunjukkan terdapat dua komponen penting yang menjadi amalan subjek dalam pembinaan kebolehpercayaan tersebut. Kedua-dua komponen berkenaan adalah (i) melakukan sesuatu mengikut yang benar dan (ii) sentiasa jujur dalam melakukan sesuatu. Kekerapan dan peratusan subjek menyatakan komponen tersebut, didapati "melakukan sesuatu mengikut yang benar (30%)" dan "sentiasa jujur dalam melakukan sesuatu (20%)". Walaupun peratusan kedua-dua komponen tersebut agak rendah, namun subjek melihat bahawa kedua-dua komponen berkenaan bermakna bagi mereka dalam dalam pembinaan kebolehpercayaan di dalam diri mereka. 158
159 Rajah 4.9 Pengalaman subjek dalam pembinaan Kebolehpercayaan Apabila bila dilihat pada Matrix Intersection terhadap perkongsian subjek dalam kedua-dua komponen tersebut (rujuk Jadual 4.10) didapati kedua-duanya dikemukakan melalui kedua-dua kaedah temubual yang dijalankan. Bagaimanapun dapatan kajian menunjukkan maklumat yang diperolehi melalui perkongsian temubual individu masih lagi lebih banyak berbanding dengan temubual secara berkumpulan. Jadual 4.10 Matrix intersection kebolehpercayaan Matrix Nodes F.Group Individu Jujur Lakukan Sesuatu Mengikut Yang Benar 0 1 2 2 Perkongsian subjek secara lebih terperinci dapat dilihat pada petikan-petikan temubual di bawah ini. Pertama pembinaan kebolehpercayaan dengan cara "melalukan sesuatu mengikut yang benar", subjek kajian menyatakan dengan beberapa istilah, seperti; "buat dengan betul, tanggungjawab dan Allah sentiasa menilai apa yang dilakukan". Seperti yang dikongsikan oleh salah seorang subjek dalam FG1, TBI7 dan TBI8 yang menyatakan mereka sentiasa berusaha untuk melakukan pekerjaan mengikut yang benar dan betul, dan juga sentiasa jujur dan ikhlas dalam melaksanakan sesuatu pekerjaan tersebut. TBI8 menyatakan perkara tersebut dengan istilah
"tanggungjawab". Bagi dirinya amanah yang diberikan kepada dirinya dilihat sebagai tanggungjawab yang sepatutnya dikerjakan dengan sebaik yang mungkin. Perkongsian subjek-subjek tersebut seperti dinyatakan di bawah ini: FG1 : ... kita buat dengan betul walaupun kita tertekan, jangan sekali-kali buat salah. Kita buat secara jujur, secara ikhlas dan bersabar. TBI7 : ... yang memberi kekuatan saya itu adalah yakin kepada kebenaran... TBI8 : ... Saya sedar bahawa anak itu adalah amanah dan tanggungjawab saya..., itu yang saya buat. Yang penting apa yang saya buat ini saya tahu benda ini ada penilaian daripada Allahlah, maknanya saya buat benda ini betul... Pembinaan keboleh percayaan melalui "kejujuran" pula didapati subjek TBI5 dan TBI8 menyatakan kejujuran tersebut dengan sentiasa melakukan sesuatu pekerjaan mengikut yang betul. TBI8 juga menyatakan bahawa apabila dirinya perlu keluar semasa waktu pejabat, beliau sentiasa memberi tahu kemana beliau pergi kepada orang-orang yang sepatutnya mengetahui di mana beliau berada ketika itu, beliau tidak ingin nanti orang lain tercari-cari kemana beliau pergi, seperti perkongsian berikut ini: TBI5 : Tentang kejujuran saya cuba melakukan pekerjaan mengikut yang betul. TBI8 : ... saya pergi ke manapun saya akan bagi tahu pihak-pihak tertentu yang mereka perlu tahu kemana saya pergi. Specialy kalau waktu bekerja saya akan bagi tahu dengan kerani, ataupun dengan PA kepada ketua jabatan, supaya kalau pelajar cari, atau sesiapa cari mereka tahu saya berada di mana, itu yang saya buat secara jujur lah. Seterusnya TBI8 juga mengaitkan kejujuran tersebut dengan pandangan yang Maha melihat, segala sesuatu yang dilakukan Allah akan mengetahuinya. Beliau mencontohkan dalam kerjaya sebagai ahli akademik yang aktif dalam membuat penyelidikan, apabila dalam sesebuah penulisan mengambil idea orang lain maka tidak sepatutnya menjadikan orang lain tersebut sebagai idea sendiri dan mesti dinyatakan bahawa idea tersebut diambil daripada orang lain. Perkongsian TBI8 tentang kejujuran juga dinyatakan bahawa dirinya memastikan di dalam pekerjaan sentiasa berlaku jujur. Sekiranya beliau tidak datang ke pejabat maka beliau tidak akan melakukan look in daripada luar agar dirinya masih dianggap datang ketika itu, seperti dinyatakan pada petikan di bawah ini: 160
TBI8 : ...kalau kita buat kerja tu memang kita sentiasa ingatlah bahawa segala sesuatu yang kita buat tu, mesti dikenakan balasan oleh Allah kan. ...katakanlah kita menulis, kalau kita ambik maklumat daripada orang lain, kita kena tulislah bahawa itu maklumat daripada orang lain. Kalau kita rasa orang tak tahupun tapi Tuhan tahu. TBI8 : ... Contoh saya tak datang ofice, tiba-tiba saya nak pergi look in, saya pikir buat apa saya nak look in ya pada hal saya tak datang office, orang mesti nampak kan. Mungkin disebabkan perasaan seperti itu saya tidak berani untuk melakukan sesuatu yang tidak jujurlah... 4.4.7 Pembinaan Dorongan Pencapaian Rajah 4.10 di bawah ini memaparkan pengalaman subjek dalam pembinaan dorongan pencapaian (sub domain pertama dalam motivasi kendiri). Dapatan kajian menunjukkan terdapat lapan komponen penting yang dikongsikan oleh subjek agar mereka sentiasa bersemangat ataupun terdorong untuk mewujudkan matlamat mereka. Kelapan-lapan komponen tersebut adalah; (i) melihat cabaran sebagai peluang, (ii) perancangan, (iii) disiplin dan istiqamah, (iv) usaha maksimum, (v) belajar daripada keberhasilan orang lain, (vi) belajar daripada kegagalan, (vii) matlamat mesti jelas dan (viii) amanah. Bila dilihat kepada kekerapan dan peratusan subjek menceritakan pengalaman mereka tentang komponen tersebut, didapati peratusan tertinggi pada komponen melihat cabaran sebagai peluang (70%), diikiuti oleh perancangan (60%), disiplin dan istiqamah (60%), usaha maksimum (60%), belajar daripada keberhasilan orang lain (50%), belajar daripada kegagalan (40%), matlamat mesti jelas (30%) dan amanah (10%). 161
Rajah 4.10 Pengalaman subjek dalam pembinaan dorongan pencapaian Dapatan di atas menunjukkan enam daripada lapan komponen tersebut, iaitu melihat cabaran sebagai peluang, perancangan, disiplin dan istiqamah, usaha maksimum, belajar daripada keberhasilan orang lain, dan belajar daripada kegagalan merupakan komponen penting dan sentiasa menjadi perhatian bagi subjek dalam membangkitkan semangat mereka agar sentiasa terdorong untuk mewujudkan kejayaan. Walaupun peratusan dalam komponen matlamat mesti jelas (30%) dan amanah (10%) nampak agak kecil, namun subjek masih melihat kepentingan kedua- dua komponen tersebut membantu mereka dalam mewujudkan kejayaan. Dengan perkataan lain dorongan mereka untuk mewujudkan sesuatu matlamat menjadi lebih mantap apabila mengambil kira kelapan-lapan komponen berkenaan. Apabila bila diperhatikan pada Matrix Intersection terhadap perkongsian subjek dalam kelapan-lapan komponen tersebut (rujuk Jadual 4.11), didapati secara keseluruhannya dikongsikan melalui temubual secara berkumpulan dan juga temubual secara individu. Bagaimanapun, dapatan kajian menunjukkan perkongsian subjek melalui temubual individu didapati juga lebih banyak berbanding dengan temubual secara berkumpulan. 162
163 4.11 Matrix intersection dorongan pencapaian Matrix Nodes F. Group Individu Melihat Cabaran Sebagai Peluang Perancangan Disiplin & Istiqamah Usaha Maksimum Belajar Daripada Keberhasilan Orang Lain Belajar Daripada Kegagalan Matlamat Mesti Jelas Amanah 2 1 1 0 2 1 0 0 5 5 5 6 3 3 3 1 Perkongsian subjek tentang kelapan-lapan komponen berkenaan, secara lebih terperinci dapat dilihat pada petikan-petikan temubual di bawah ini. Pertama adalah pembinaan dorongan pencapaian dengan cara "melihat cabaran sebagai peluang". Seperti yang dikongsikan oleh salah seorang peserta temubual berkumpulan FG1 menyatakan bahawa dirinya lebih terdorong untuk mencipta kejayaan kerana pelbagai pengalaman pahit yang pernah dialami sebelumnya. Perkara sama juga dikongsi oleh TBI3 yang menyatakan bahawa dirinya sentiasa melihat secara positif pelbagai cabaran dan tamparan yang dihadapi dalam mewujudkan sesuatu yang diyakini memberikan manfaat kepada orang lain. Bagi TBI3 dirinya mempunyai satu falsafah iaitu melakukan sesuatu bukan kerana orang bercakap baik, tetapi dia melakukan kerana dirinya yakin bahawa pekerjaan itu memberi manfaat kepada orang lain. Perkongsian subjek tersebut seperti pada petikan di bawah ini: FG1 : Sebelum itu saya pergi ke SK yang teruk yang tidak ada apa-apa, pegawai tidak ada, kerani tidak ada. Jadi sayalah yang jadi kerani, PK koko, PK- HEM, PK 1 dan guru besar. Jadi kerja saya betul-betul mentadbir sekolah termasuk gaji guru-guru. Jadi alhamdulillah sekolah tersebut boleh berubah dan mendapat sekolah yang berjaya. TBI3 : Ok saya normaly bila saya buat saya tidak memikirkan sangatlah cemohan, to me ini adalah satu idea, bagi saya idea itu adalah satu amanah, sesuatu yang boleh saya sebar kepada orang lain. So, kalau orang kata ini tidak ada bendalah kan, saya cuba ambik yang positiflah. Ataupun kalau dia komen teruk... ok tak apa. Prinsip hidup saya jangan hidup buat sesuatu kerana orang cakap baik... kalau orang bagi pandangan saya terima, kalau pandangan itu boleh bantu saya ambil kira. Kalau pandangan itu sekadar untuk mengkritik dan sebagainya, dia tidak akan melemahkan semangat saya...
Seterusnya TBI4 juga menyatakan bahawa kejayaan dirinya pada hari ini, adalah merupakan sumbangan daripada rasa sakit yang beliau lalui semasa beliau belajar dulu. Pandangan tersebut dikukuhkan lagi oleh TBI6 yang menyatakan bahawa beliau tidak mahu lari daripada kesusahan, beliau akan cuba menggandakan usaha semaksimum yang yang boleh dan akhirnya diserahkan kepada yang maha kuasa, seperti petikan di bawah ini: TBI4 : ... Masa buat master di UKM saya buat by research, lepas itu pensyarah itu pula terlalu stric, dia bagi saya scop tujuh bulan saya dah habis, tambahnya lagi scop, setahun saya habis, tambah lagi scop (tiga kali tambah), jadi dua tahun saya baru boleh habiskan. Tapi walaupun saya rasa sakit pada waktu itu, dia tambah-tambah scop kan, tapi selepas daripada itu saya boleh tulis buku. Dan saya dapat compute self of modeling technical lah. ... Walaupun mula-mula saya merasa saya tertekan tetapi akhirnya saya berjaya dan dapat melihat keseluruhan modelling... TBI6 : ...yang susah tu saya akan cuba, saya tidak melarikan diri dari kesusahan, saya akan cuba. Bahasa Ingris saya ikuti, orang mungkin baca sekali, saya akan baca tiga kali. Maknannya kita tahu kelemahan kita dan kita gandakan usaha. Dan saya yakin usaha itupun tidak akan berhasil juga kalau tanpa izin Allah juga, so, alhamdulillah berkat kegigihan saya dan dengan keizinan Allah saya berjaya juga dapat PhD. Pembinaan dorongan pencapaian menggunakan aspek "perancangan" pula didapati pelbagai perkongsian yang dinyatakan oleh subjek kajian. Perkongsian mereka dinyatakan dalam beberapa istilah seperti "sentiasa membuat perancangan, planing" terdapat juga yang menggunakan istilah lain namun memberikan maksud yang hampir sama "membuat persediaan, dan ada target". Seperti dinyatakan oleh TBI1 bahawa dirinya sentiasa "membuat perancangan" apabila ingin memulakan sesuatu pekerjaan. Perancangan yang dibuat memberikan motivasi tersendiri kepada dirinya dalam mewujudkan kejayaan. Perkara yang sama juga dikongsi oleh subjek TBI5 yang menyatakan bahawa dirinya sentiasa melengkapkan diri dengan pelbagai persediaan terlebih dahulu sebelum memulakan sesuatu pekerjaan yang ingin dilakukan. Perkongsian tersebut dikukuhkan lagi oleh TBI8 yang menyatakan bahawa untuk memotivasikan dirinya menyelesaikan sesuatu tugasan, dirinya sentiasa membuat perancangan masa dan menentukan target tertentu bila sepatutnya tugasan tersebut mesti dihabiskan. 164
Perkongsian subjek-subjek tersebut seperti dinyatakan pada petikan temubual berikut ini: TBI1 : Saya ingat pertama sekali perancangan, planning mesti ada. Dalam planning kita ada matlamat untuk dicapai dan sela masa yang kita perlukan, jangka masa kita boleh mencapai matlamat tersebut, itu saya ingat penting dalam mewujudkan kejayaan. Keduanya, dari segi kesungguhanlah nak mencapai itu. Tidak boleh sambil lewa. Mesti istiqamah dalam mengerjakannya... TBI5 : ... Jadi kita buat persediaan, persediaan kalau ada kemungkinan..., antaranya ambik klas TOFEL, saya buat persendirian. Jadi sahaja ambil kursus-kursus itu untuk melengkapkan diri supaya kalau boleh nanti dapatlah masuk ke UKM balik... TBI8 : ... saya rasa time management, yang kedua saya memang ada target. Saya ada target, katakanlah kalau PhD target saya dua tahun sahaja, kalau master tu, sebab buat fully research kan, saya target satu tahun, saya hanya lambat sebab pemeriksaan, external examiner lambat... Membina dorongan pencapaian dengan kaedah "disiplin dan istiqamah" pula TBI4 menyatakan bahawa untuk menjadi seorang yang berjaya usaha mestilah melebihi kebiasaan yang orang lain, dan tidak banyak membuang masa. Keadaan sebegini telah mendorong dirinya untuk sentiasa hidup berdisiplin dan melaksanakan pekerjaan sesuai dengan matlamat yang telah ditetapkan. Pandangan tersebut dikukuhkan lagi oleh TBI5 yang menyatakan dirinya merasa resah sekiranya tidak dapat melaksanakan pekerjaan sesuai dengan kerangka masa kerja yang telah ditetapkan, seperti ditunjukkan pada petikan di bawah ini: TBI4 : Dari segi disiplin, mungkin saya lebih daripada everage oranglah, saya tak banyak buang masa. Macam di rumah tu TV pun saya tidak tengok sangat... sembang-sembang saya memang kurang. TBI5 : ... saya seorang yang sangat berdisiplin... resah kalau time frame pukul 8.00 am hingga pukul 10.00 malam tidak mengulang kaji. Bila ke universiti saya kekal macam tu, malah saya tambah 8.00 am hingga 12.00 malam. Saya resah kalau duduk di kedai kopi ke, jalan ke...mesti nak duduk di tempat study... Subjek kajian juga menyatakan tentang pembinaan dorongan pencapaian dengan cara "berusaha maksimum" iaitu mencari pelbagai alternatif untuk mewujudkan sesuatu matlamat. Seperti dinyatakan oleh TBI1 dirinya sentiasa 165
membina hubungan dengan orang-orang yang dilihatnya boleh membantu mewujudkan impian dirinya. Pandangan tersebut dimantapkan lagi oleh TBI 3 yang menyatakan untuk menjadi terbaik perlu diusahakan secara maksimum dan bukannya sambil lewa, seperti akan dinyatakan di dalam petikan berikut ini: TBI1 : ... saya sendiri yang membuat jalinan net work dengan penyelidik terkemuka di luar negara. Dengan menghadiri seminar saya aproach mereka sendiri memberi kad dan sebagainya. Dari situ saya nampak keinginan saya untuk setanding dengan mereka menyebabkan saya tidak malu-malulah untuk ke depan walaupun rasa masih kerdil... TBI3 : ... sesuatu yang baik itu perlu diusahakan... pokok yang baik itu perlu disiram dengan air, letak baja kan. Macam itu juga saya rasa dengan diri manusia ini, untuk menjadi yang terbaik kita perlu berusaha dan kita perlu ada macam saya kata tadilah, kita tidak boleh komplesen Satu lagi perkara menarik yang dikongsi oleh subjek kajian dalam pembinaan dorongan pencapaian adalah "belajar daripada keberhasilan orang lain". Untuk menjadi seorang yang berjaya terkadang didorong oleh kejayaan yang diperolehi orang lain. Seperti dinyatakan oleh salah seorang subjek dalam FG2, dirinya banyak belajar daripada pembacaan sejarah tokoh-tokoh yang berjaya. Keadaan sedemikian telah mendorong dirinya untuk menerokai secara lebih mendalam tentang perkara-perkara yang menyumbang kepada kejayaan tokoh-tokoh yang dibaca. Perkara sedemikian juga dirasakan oleh TBI1 yang menyatakan bahawa dirinya menjadi terangsang apabila melihat orang-orang yang serius dalam melaksanakan pekerjaannya. Perkongsian pengalaman mereka seperti ditunjukkan pada petikan di bawah ini: FG2 : ... Di samping itu juga melalui pengalaman-pengalaman dan pembacaan tokoh-tokoh yang telah berjaya. Berkongsi pengalaman dengan orang-orang yang telah melalui pengalaman tersebut. Jadi belajar daripada kejayaan yang telah diperolehi oleh orang lain. TBI1 : ... Misalnya saya pergi attachment di US baru-baru ini, saya perhatikan mereka sangat serius dalam bekerja. Perkara ini merangsang saya. Sebab kalau nak jadi pakar tidak boleh main-main. Ini menjadikan saya bersemangat... jadi saya terpengaruh untuk menjadi komited, echievement oriented, maknanya terdorong untuk membuat yang terbaiklah. Perkongsian yang lebih kurang sama juga dinyatakan oleh TBI2 dan TBI4, iaitu dirinya merasa terdorong apabila melihat kawan-kawan yang sama telah berjaya 166
berbanding dirinya. Mereka juga menyatakan bahawa dirinya banyak belajar daripada orang-orang yang dekat dengannya, seperti ditunjukkan dalam peritikan berikut ini: TBI2 : ... Kesedaran itu timbul apabila kita melihat kawan-kawan kita yang sama dengan kita ini dia orang ini sudah tak ada disekolah..., mose of them ambik di PPIPM,...di situ kita macam rasa tercicir, jadi daripada situlah kita itu balik...menimbulkan kesedaran... TBI4 : ...Saya itu daripada datuk-datuk sayalah. Mungkinlah tanpa saya sedari semasa saya kecil lagi, ... Macam atuk saya tu kebun dia banyak, kebun dia luas. Masa itu saya selalu ikut dia ke kebun, dia arahkan orang bekerja, semua nampak kan... Macamana dia handle dia punya pekerja, staf dia kan, kedai-kedai dia semua... ingat mungkin semangat Subjek kajian juga menyatakan tentang pembinaan dorongan pencapaian melaui "belajar daripada kegagalan". Salah seorang subjek dalam FG1, TBI1 menyatakan bahawa mereka banyak belajar daripada kesilapan yang pernah dilakukan, kesilapan tersebut telah mendorong dirinya untuk menjadi seorang yang lebih baik. TBI1 juga menyatakan bahawa dirinya banyak didorong oleh latar belakang kehidupan keluarga yang susah, kesusahan tersebut telah menjadi pembakar semangat kepada dirinya untuk menjadi cemerlang sehingga keadaan tersebut tidak berulang. TBI2 mengukuhkan lagi perkongsian subjek tersebut yang menyatakan bahawa kesedaran untuk merebut kejayaan telah timbul apabila dirinya teringat dengan kegagalan yang pernah dilakukan. Petikan perkongsian pengalaman mereka seperti ditunjukkan di bawah ini: FG1 : ...saya belajar melalui kesilapan yang saya lakukan. Jadi ketahanan jiwa memang adalah dari segi emosi. Di samping itu juga saya banyak aktif di dalam aktiviti sosial. TBI1 : ... untuk self motivation ini mungkin lebih kepada factor silam kehidupan keluarga yang susah mungkin membantu saya untuk terus membuatkan bersikap ingin cemerlang. Tak mahu kesusahan keluarga berulang untuk keluarga yang saya ada sekarang ini. So itu menjadi faktor pendorong... TBI2 : ... saya nampak kesedaran itu datang daripada kegagalanlah, ... Jadi kegagalan itu menjadi pengajaran yang betul-betul bermakna... saya rasa kegagalanlan, sebab kalau kita compare keluarga kita dengan keluarga orang satu kan, ...lepas itu kita compare kita ini dengan orang lain, kita gagalkan, dari segi harta ke, dari segi semualah... 167
Perkara yang tidak kalah pentingnya dikongsikan oleh subjek dalam membina dorongan pencapaian kepada diri mereka adalah "matlamat mesti jelas". TBI3 menyatakan dalam kehidupan jangan melihat apa yang berlaku hari ini tetapi mesti mempunyai visi yang jelas ke hadapan. Pandangan tersebut dikukuhkan oleh TBI8 yang menyatakan dirinya sentiasa meletakkan target lebih awal sebelum memulakan sesuatu. Beliau telah melatakan satu piawai dalam kehidupanya supaya tidak menurun dari segi grafik kecemerlangan. Sekiranya tidak dapat meningkat prestasi, paling tidak dapat mempertahankan apa yang telah diperolehi. Perkongsian subjek tersebut seperti dinyatakan di bawah ini: TBI3 : ... dalam hidup ini kita kena ada visionlah jangan hidup ini sekadar apa yang berlaku hari ini. Maksudnya the day to day. Jadi dalam hidup ini kita kena ada satu target, apa yang kita nak capai dalam kehidupan yang singkat ini. So bila kita ada target kita akan lebih terfokus, dan untuk nak capai target kita itu kita boleh fikirkan cara ataupun proses untuk itu. TBI8 : Saya ada target awal lagi lah, katakanlah dari segi prestasi kerja, saya nak saya kekal, kalau saya boleh dapat 94 tahun ini, tahun depan saya nak lebih dari 94. ... supaya dia tidak menurun saya akan pastikanlah, apa kerja yang saya dah buat, apa kerja yang saya belum buat. Kalau ada kerja-kerja yang belum buat saya pasti akan siapkan. Terakhir sekali yang dikongsikan oleh subjek kajian dalam pembinaan dorongan pencapaian adalah dengan cara hidup memegang prinsip "Amanah". Seperti yang dikongsikan oleh TBI3, dalam melakukan sesuatu pekerjaan dirinya telah didorong oleh prinsip "amanah" yang menjadi pegangan dirinya. Beliau melihat pekerjaan yang dilakukan adalah satu amanah yang akan dipertanggungjawabkan. Bagi dirinya bekerja bukannya untuk mencari kemasyhuran tetapi dia melakukan pekerjaan supaya memberikan manfaat kepada orang lain, seperti dinyatakan di bawah ini: TBI3 : ...yang mendorong saya untuk menyatakan bahawa kita buat bukan supaya kita nak dipuji orang, sebab pada saya idea ini satu amanah, jadi kalau kita simpan rugilah. Tapi kalau idea ini boleh kita manivestasikan, sebarkan, kalau orang tidak dapat manfaatpun sekurang-kurangnya kita dapat manfaatkan kerana kita berjaya merealisasikan idea kita. 168
169 TBI3 : Saya rasa bukan untuk mencari kemashuran tapi kalau kita buat sesuatu yang orang lain boleh manfaatkan,... Jadi sekarang ini benda yang saya buat ini tak ada masalahlah, sebab bila on the net semua orang boleh baca kan. Bila pihak surat kabar dah tahu, jadi sekali-sekali dia orang hubungi sayalah. Sebab saya rasa itu cara yang paling cepat berkembang. 4.4.8 Pembinaan Memahami Orang Lain Rajah 4.11 memaparkan tentang amalan subjek dalam memahami orang lain, iaitu sub domain pertama dalam empati. Rajah 4.11 Pengalaman subjek dalam memahami orang lain Dapatan tersebut menunjukkan terdapat tiga komponen penting yang dikongsikan oleh subjek agar mereka sentiasa dapat memahami orang lain. Ketiga-tiga komponen tersebut adalah; (i) mengambil berat, (ii) bertolak ansur dan merendahkan ego dan (iii) fleksibel. Mengambil berat merujuk kepada kemampuan individu untuk merasakan keadaan yang dirasakan oleh orang lain seperti apa yang mereka rasakan. Sedangkan bertolak ansur dan merendahkan ego pula merujuk kepada kebolehan individu untuk mengalah demi menghargai perasaan orang lain. Manakala fleksibel pula merujuk kepada kesanggupan untuk menerima orang lain dalam pelbagai keadaan. Bila dilihat kepada kekerapan dan peratusan subjek menyatakan pengalaman mereka tentang komponen tersebut didapati peratusan tertinggi adalah pada komponen mengambil berat (80%), dikiuti oleh bertolak ansur dan merendahkan ego (50%) dan
170 fleksibel (50%). Dapatan ini menunjukkan ketiga-tiga komponen tersebut merupakan komponen penting dan sentiasa menjadi amalan subjek dalam memahami orang lain. Apabila bila diperhatikan pada Matrix Intersection terhadap perkongsian subjek dalam ketiga-tiga komponen berkenaan (rujuk Jadual 4.12), didapati secara keseluruhan dikongsikan melalui kedua kaedah temubual yang dikalukan, iaitu temubual secara berkumpulan dan juga temubual secara individu. Bagaimanapun, perkongsian subjek melalui temubual individu didapati lebih banyak berbanding dengan temubual secara berkumpulan. Jadual 4.12 Matrix intersection memahami orang lain Matrix Nodes F.Group Individu Mengambil Berat Bertolak ansur & Meredahkan Ego Fleksibel 2 2 2 6 3 3 Perkongsian subjek tentang ketiga-tiga komponen tersebut, secara lebih terperinci dapat dilihat pada petikan-petikan hasil temubual di bawah ini. Pertama adalah memahami orang lain dengan cara "menambil berat" tentang orang tersebut. Pernyataan subjek tentang mengambil berat disampaikan dalam dalam pelbagai pernyataan, seperti "perihatin, mendahulukan orang dan carring". Seperti dikongsikan oleh salah seorang subjek dalam FG2 yang menyatakan sebagai seorang ketua beliau selalu memastikan orang-orang di bawahnya untuk memperhatikan pelajar-pelajar yang berada di sekolah, ini menunjukkan bahawa sebagai seorang guru mestilah mengambil berat tentang pelajar. TBI4 pula menyatakan beliau cuba memahami orang lain dengan cara mendahulukan kepentingan orang tersebut. Bagi beliau menjadi seorang ketua tidak ubahnya menjadi seorang ayah yang sentiasa mendahulukan kepentingan orang-orang di bawah jagaannya, seperti dinyatakan pada petikan di bawah ini: FG2 : ...saya mintak kepada guru-guru agar diperhatikan ada tak pelajar-pelajar yang tidak makan pagi, yang miskin tidak makan pagi. Ada tak kita tengok kanak-kanak yang datang dengan pakaian yang tidak rapi, comok... Ada
cikgu saya yang kejar budak dalam hutan untuk bawa anak itu datang ke sekolah. Maknanya beginilah kita mendidik. Kita memanusiakan manusia kena perihatin. TBI4 : ... saya akan dulukan orang dulu, saya rasa kita ketua ni macam bapa kan, kalau kita makan dulu anak kita kelaparan... Macam ketika saya jadi ketua jabatan dulu ada banyak reserch groups, sesetengah tu reserch grant tak ada... Jadi kalau mintak duit banyak dan pada mesyuarat tu boleh agre kan, oklah, saya tidak dapatpun tak apalah... Pandangan yang lebih kurang sama dinyatakan oleh TBI8, iaitu dirinya akan mendahulukan kepentingan orang lain terlebih dahulu sekiranya menurut pandanganya orang tersebut lebih memerlukan terlebih dahulu daripada dirinya di saat itu. Pandangan tersebut dikukuhkan oleh TBI7 yang menyatakan istilah mengambil berat dengan istilah carring. TBI7 mencontohkan dalam dunia pendidikan, menurut beliau untuk menjadi seorang pendidik mesti mampu menjadi seorang ayah ataupun ibu kepada pelajar-pelajar, seperti dinyatakan pada petikan berikut ini: TBI8 : ...contoh adik saya telepon minta bantuan kewangan kerana dia amergency perlukan duit lebih dan dia minta pinjam sekejap. Jadi saya rasa pada masa itu walaupun saya ada keperluan pribadi saya tapi saya memikirkan keperluan dia amat genting, jadi saya akan berikan duit saya pada dia waktu itu... TBI7 : ...sebelum kita menjadi guru kita mesti menjadi ayah kepada murid kita. Maknanya kita tak boleh jadi guru melainkan you ada sifat seorang ayah, kalau perempuan seorang ibu baru you boleh jadi guru ...bila kita ada dua sifat itu dia akan timbul dua sifat yang mengandungi nilai moralah iaitu "carring dengan adil". ...Jadi saya nampak di situlah, kalau you tak ada sifat keibubapaan you tak akan jadi carring. Kaedah berikutnya yang dikonsikan oleh subjek dalam memahami orang lain adalah dengan cara "bertolak ansur dan merendahkan ego". Salah seorang subjek dalam FG2 menyatakan dirinya lebih mudah mengalah apabila berhadapan dengan orang lain, dalam konteks sebagai seorang pentadbir beliau mencontohkan perhubungan beliau dengan guru-guru di bawah jagaan beliau. Perkongsian tersebut dikukuhkan lagi oleh TBI1 yang menyatakan untuk memahami orang lain adalah dengan cara "lebih sensitive" dengan perasaan orang tersebut. Bagi beliau keadaan sedemikian dapat lebih menyuburkan lagi rasa empati terhadap orang lain. Petikan perkongsian subjek berkenaan seperti ditunjukkan di bawah ini: 171
FG2 : Saya sendiri saya sebenarnya lebih mudah mengalah... kalau ada diantara cikgu-cikgu menceritakan kelemahan saya, saya kata tak apa, saya terbuka. Saya pernah buat soal selidik untuk diri saya... jadi saya mengakui di mana kelemahan saya... TBI1 : ...kesediaan untuk memahami perasaan orang lain, sensitif dengan perasaan orang lain. Saya ingat itu perlu bersamanya dengan kerendahan ego. Kalau kita ada ego yang tinggi, kita tak mahu memamahami perasaan orang lain. ...merendah ego kita dan bersifat ingin memberikan kebaikan kepada orang lain, jadi itu akan membantu menyuburkan empati. Satu perkara lagi yang dikongsi oleh subjek dalam memahami orang lain adalah melalui kaedah "fleksibel" iaitu dapat menerima orang lain dalam pelbagai keadaan. Seperti dinyatakan subjek dalam FG2 bahawa sebagai seorang pentadbir dirinya tidak terlalu banyak protokol. Dalam konteks ini beliau mencontohkan dirinya sebagai seorang pentadbir yang sentiasa bermesra dengan kakitangannya dalam pelbagai kedaan. TBI8 pula cuba mencontohkan dalam kehidupan berkeluarga, seperti dinyatakan pada petikan temubual berikut ini: FG2 : Saya sebenarnya protokol saya kurang, saya banyak berada di ruangan guru, di kantin dan di mana-mana saya akan berbual. Saya tidak ada masalah makan bersama-sama dengan guru-guru, duduk di bilik guru. Ini memudahkan saya untuk berinteraksi dan menyelesaikan masalah dengan guru-guru saya... TBI8 : ... contohnya anak-anak saya dia perlukan masa untuk makan bersama-sama dengan saya, sedangkan pada masa yang sama saya nak segera pergi ke tempat lain seperti office contohnya. Jadi waktu itu saya akan bagi tahu pada dia, sekian-sekian waktu saya kena berada di sana. Jadi makan nanti mungkin saya tak sempat bersama, kalau sempat mungkin saya akan makan bersama, so macama mana? Dia kata ok... ok. Tapi kalau dia kata tak saya akan duduk juga makan dengan dia sikit lepas itu saya akan cakap dengan dia, saya terpaksa minta diri dulu kerana ada program penting yang mesti dilaksanakan. Itu saya lakukan dengan anak sebab masa mereka dengan saya terlalu singkat. 4.4.9 Mengembangkan Potensi Orang Lain Rajah 4.12 memaparkan tentang pengalaman subjek dalam mengembangkan potensi orang lain, iaitu sub domain kelima dalam domain empati. Mengembangkan potensi orang lain merujuk kepada bagaimana seseorang itu melihat potensi dan kekuatan yang 172
ada pada diri seseorang untuk diserlahkan sehingga boleh membawa mereka kepada kejayaan. Rajah 4.12 Pengalaman subjek dalam mengembangkan potensi orang lain Dapatan kajian yang dipaparkan pada Rajah 4.12 di atas juga menunjukkan terdapat tiga komponen penting yang dikongsikan oleh subjek dalam mengembangkan potensi orang lain. Ketiga-tiga komponen tersebut adalah; (i) beri sokongan dan galakan, (ii) memberikan peluang, dan (iii) memberikan kesedaran. Memberi sokongan merujuk kepada kemampuan individu untuk memberikan dorongan, peneguhan dan meraikan potensi yang dimiliki oleh seseorang. Sedangkan memberi peluang pula merujuk kepada kemampuan individu untuk mencarikan peluang ataupun jalan kepada orang lain bagi mengembangkan potensi yang ada pada dirinya. Manakala memberi kesedaran pula merujuk kepada kemampuan seseorang dalam memberikan kesedaran kepada orang lain untuk menyatakan bahawa orang tersebut mempunyai potensi untuk pergi lebih jauh daripada apa yang didapatkan sekarang ini. Bila dilihat kepada kekerapan dan peratusan subjek menyatakan pengalaman mereka tentang ketiga-tiga komponen tersebut, didapati peratusan tertinggi adalah pada komponen beri sokongan dan galakan (80%), memberikan peluang (80%) dan memberikan kesedaran (60%). Dapatan ini menunjukkan ketiga-tiga komponen 173
174 tersebut merupakan komponen penting dan sentiasa menjadi amalan subjek dalam mengembangkan potensi orang lain. Apabila dirujuk pada Matrix Intersection terhadap perkongsian subjek dalam ketiga-tiga komponen tersebut (rujuk Jadual 4.13), didapati ketiga-tiganya dikongsikan melalui kedua kaedah temubual yang dilakukan, iaitu temubual berkumpulan dan temubual individu. Bagaimanapun, perkongsian subjek melalui temubual individu didapati lebih banyak berbanding dengan temubual berkumpulan. Jadual 4.13 Matrix intersection mengembangkan potensi orang lain Matrix Nodes F.Group Indivdu Beri Sokongan & Galakan Memberikan Peluang Memberi Kesedaran 2 2 2 6 6 4 Perkongsian subjek tentang ketiga-tiga komponen berkenaan, secara lebih terperinci dapat dilihat pada petikan hasil temubual berikut ini. Pertama adalah mengembangkan potensi orang lain dengan cara "memberi sokongan dan galakan". Seperti dikongsikan oleh peserta temubual dalam FG2 yang menyatakan pengalaman beliau sebagai pentadbir di sekolah. Sebagai seorang pentadbir beliau sentiasa memperhatikan individu-individu yang mempunyai potensi untuk dikembangkan. Tidak cukup hanya dengan memperhatikan, beliau juga sentiasa memberikan galakan kepada individu tersebut supaya dapat melakukan yang terbaik, agar dirinya lebih berjaya daripada sekarang ini. Pengalaman yang sama juga dinyatakan oleh TBI1 dan TBI7 yang sentiasa cuba membantu rakan-rakan sekerja dengan cara berbagi pengalaman yang dimiliki kepada rakan-rakan tersebut. Bagi TBI1 kejayaan adalah untuk semua dan tidak yang dirahasiakan, sekiranya dirinya mempunyai sesuatu kelebihan yang boleh dikongsikan dengan orang lain beliau akan melakukan perkara tersebut dengan rakan-rakan secara terbuka. TBI7 pula menyatakan untuk membantu orang lain, terkadang beliau terpaksa push sehingga orang tersebut dapat melihat kekuatan yang dimiliki dalam dirinya. Bagi beliau perkara sebegini sangat penting, kerana bila seseorang dah nampak potensi dirinya senang untuk bergerak ke hadapan. Perkongsian kedua-dua subjek tersebut seperti dinyatakan pada petikan di bawah ini:
175 FG2 : Beri sokongan dan galakan, di sekolah saya ada beberapa orang... saya kata dengan mereka cikgu tunjukan yang terbaik, saya tahu bahawa cikgu ada potensi. Buatlah yang terbaik, dan saya memang sentiasa war-warkan bila ada cikgu-cikgu saya yang mempunyai potensi. TBI1 : ...Misalnya rakan sekerja yang minat dalam satu-satu bidang, saya cuba membantu dari segi pengalaman yang adalah. Misalnya saya bagi ceramah kepada pensyarah-pensyarah baru, bagaimana boleh menjadi seorang akademik? Tanpa menyimpan sebarang rahasia saya kongsi bersama. Saya nak mereka boleh berjaya dalam bidang masing-masing. Saya ingat soal dengki ini patut dihapuskan. TBI7 ... Kadang sampai kita push dia, dia tidak nampak lagi, bila dah nampak tu... alhamdulillah. Biasanya kumpulan yang macam ini saya akan jumpa secara personal.... Satu cara lagi yang dilakukan oleh subjek untuk mengembangkan potensi orang lain adalah dengan cara "memberikan peluang" kepada orang tersebut. Memberikan peluang kepada orang lain dinyatakan dalam pelbagai keadaan, seperti "memberikan projek untuk dijalankan, memberikan kerja lebih, mengajak bekerja bersama-sama dan senang melihat orang lain berjaya". Seperti dikongsi oleh subjek dalam FG1 dan TBI4. Seorang subjek dalam FG1 menceritakan penglamannua bahawa dia cuba mengembangkan potensi orang-orang di bawah jagaannya dengan cara memberikan satu-satu projek untuk dijayakan. TBI 4 pula menyatakan bahawa untuk mengembangkan potensi orang lain kebiasaanya beliau memberikan pekerjaan lebih ataupun memberikan pekerjaan yang lebih mencabar kepada orang tersebut, seperti dinyatakan pada perkongsian berikut ini: FG1 : ... saya masing-masing guru saya bagi menjalankan satu projek, jadi dia akan mengendalikan masing-masing projeklah. Agar projek dia diikuti oleh orang lain, maka dia perlu mengikuti projek-projek yang dianjurkan oleh guru yang lain... TBI4 : ...biasanya kalau dalam bidang saya, saya akan cuba bagi dia lebih banyak kerja. Kalau bukan bidang saya ... biasanya saya akan bagi dia tugas yang lebih mencabarlah yang boleh menonjolkan bakat dia. ...tapi yang lemah- lemah inipun kena tolong juga, bagi dia peluang jugalah dan mereka kena beri perhatian lebih juga... Pengalaman yang lebih kurang sama juga dikongsikan oleh TBI6 dan TBI8 yang menyatakan cara memberikan peluang kepada orang lain untuk mengembangkan dirinya adalah dengan cara melibatkan individu tersebut bekerja secara bersama-sama
dengan dirinya. TBI8 cuba mencontohkan dirinya sebagai seorang ahli akademik, perkongsian dilakukan dalam bentuk melakukan penyelidikan bersama, membuat kertas kerja bersama dan menulis jurnal bersama seperti dinyatakan pada petikan di bawah ini: TBI6 : Dan satu cara lagi ialah dengan cara terlibat bersama dalam research, ...sentiasa menanya hal, mintak maklum balas, beri perhatian. Itu saya lakukan pada semua orang, tidak memilihlah. Kadang semua sekali saya jumpa ramai-ramai. TBI8 : Saya akan ajak dia bersama dengan saya, kalau research saya akan ajak dia bersama. Saya tak akan buat research sorang, saya akan ajak dia bersama kalau saya nampak dia ada potensi. ...Saya ajak dia menulis bersama, buat kertas kerjapun saya akan ajak. Perkara ketiga yang dinyatakan oleh subjek dalam mengembangkan potensi orang lain adalah dengan cara "memberikan kesedaran" kepada orang tersebut. Terkadang tidak semua orang dapat melihat bahawa dirinya mempunyai potensi yang sebenarnya mereka boleh pergi lebih jauh, mereka memerlukan orang lain untuk menyatakan potensi yang dimiliki. Beberapa kaedah dalam memberi kesedaran yang dikongsi oleh subjek adalah "memberi tahu secara langsung, menjadikan diri sebagai contoh, dan berperanan sebagai pembimbing". Seperti perkongsian yang dinyatakan subjek dalam FG2, untuk memberikan kesedaran kepada orang lain agar mereka dapat mengembangkan diri kepada yang lebih baik, biasanya beliau akan memanggil langsung orang tersebut dan menyatakan kepada orang tersebut bahawa dirinya mempunyai potensi yang besar untuk lebih berjaya. Perkara sama dikongsikan oleh TBI6 yang menyatakan bahawa untuk memberikan kesedaran kepada orang lain kebiasaanya beliau mengingatkan orang tersebut, seperti dinyatakan pada petikan berikut ini: FG2 : Biasanya saya akan panggil mereka dan saya akan bagi tahu potensi beliau bahawa beliau boleh pergi jauh. ...saya akan memberikan nasihat kepada semua... supaya menjaga prestasi, jaga kejayaan sekolah... TBI6 : Saya ingatkan mereka, tapi memanglah manusia ini tak sama kan, so memang saya gerakan semua, semua itu adalah di bawah tanggungjawab saya. So saya tidaklah selectively individu tertentu sahaja untuk saya bantu. Tapi saya dalam mensyuaratpun memang sentiasa mengingatkan dan beri perhatian pada semua. 176
Satu cara lagi yang kongsi oleh subjek dalam memberikan kesedaran kepada orang lain agar mereka dapat mengembangkan potensi diri sendiri adalah dengan cara menjadikan diri sendiri sebagai contoh. Seperti dinyatakan oleh TBI2 dan TBI5 kadang beliau cuba menjadikan dirinya sebagai contoh kepada orang lain, ataupun memberikan contoh kepada orang-orang yang berjaya di persekitaranya. Keadaan sebegini dapat membuka minda orang lain untuk menyedarkan diri mereka, bahawa dirinya juga mempunyai potensi yang sama untuk berjaya seperti orang-orang berjaya tersebut. TBI5 juga menyatakan bahawa terkadang tidak semua orang dapat melihat potensi yang dimiliki tetapi beliau boleh nampak bahawa orang tersebut mempunyai potensi yang baik untuk berjaya, beliau berusaha untuk menjadi leader kepada orang tersebut, seperti dinyatakan pada petikan di bawah ini: TBI2 : ...kadang-kadang saya cuba jadikan diri saya sebagai contohlah, ...jadikan diri kita sebagai contoh untuk dia orang melonjak ke depan. Specialy dalam bidang akademik, ... sebab kita contoh yang paling dekat dengan dia orang. ... atau pun orang-orang yang sudah berjaya di lingkungan kita boleh juga dijadikan contoh. TBI5 : Kadang-kadang dia tidak nampak tapi saya nampak, dia ini sepatutnya menuju ke sini, ...jadi saya lead dia supaya pergi kepada jalan yang lebih baik yang dapat mengantarkan dia kepada kejayaan. 4.4.10 Pembinaan Cara Mempengaruhi Orang Lain Rajah 4.13 memaparkan tentang amalan subjek dalam mempengaruhi orang lain, iaitu sub domain pertama dalam kemahiran sosial. Mempengaruhi orang lain merujuk kepada kemampuan seseorang untuk meyakinkan orang lain agar dapat menerima sesuatu idea yang disampaikan. 177
Rajah 4.13 Pengalaman subjek dalam mempengaruhi orang lain Dapatan ini menunjukkan terdapat tiga komponen penting yang dikongsikan oleh subjek dalam mempengaruhi orang lain. Ketiga-tiga komponen tersebut adalah; (i) make them happy dan menyenangkan, (ii) membina rasa kebersamaan, dan (iii) berikan idea beserta sokongan. Make them happy dan menyenangkan merujuk kepada kemampuan individu untuk membuat orang lain menjadi bahagia dan senang dengan dirinya. Sedangkan membina rasa kebersamaan merujuk kepada kemampuan individu untuk menunjukkan rasa kebersamaan, dan mampu merapatkan jurang antara diri sendiri dengan orang lain. Manakala memberikan idea beserta sokongan merujuk kepada kemampuan individu dalam memberikan hujah dan logik yang meyakinkan apabila menyampaikan idea kepada orang lain. Bila dilihat kepada kekerapan dan peratusan subjek menyatakan pengalaman mereka tentang ketiga-tiga komponen tersebut, didapati dua komponen memperolehi peratusan yang sama, iaitu make them happy dan menyenangkan (70%), membina kebersamaan (70%). Seterusnya diikuti oleh komponen beri idea dan sokongan (60%). Dapatan ini juga menunjukkan bahawa ketiga-tiga komponen tersebut adalah merupakan komponen penting dan sentiasa menjadi amalan subjek dalam mempengaruhi orang lain. 178
179 Apabila dirujuk pada Matrix Intersection terhadap perkongsian subjek dalam ketiga-tiga komponen tersebut (rujuk Jadual 4.14), didapati ketiga-tiganya dikongsikan melalui kedua kaedah temubual yang dilakukan, iaitu temubual berkumpulan dan temubual individu. Bagaimanapun, perkongsian subjek melalui temubual individu didapati masih lagi lebih banyak berbanding dengan temubual berkumpulan. Jadual 4.14 Matrix intersection mempengaruhi orang lain Matrix Nodes F.Group Individu Make Them Happy & Menyenangkan Rasa Kebersamaan Beri Idea & Sokongan 2 2 1 5 5 5 Perkongsian subjek tentang ketiga-tiga komponen tersebut secara lebih terperinci dapat dilihat pada petikan temubual di bawah ini. Pertama adalah mempengaruhi orang lain dengan cara "membuat orang lain gembira dan menyenangkan". Seperti dikongsikan oleh TBI8 dan FG1 yang menyatakan bahawa beliau suka membuat orang lain gembira (make them happy) iaitu dengan cara mendekati orang lain dengan kasih sayang. Prinsip beliau adalah cuba memberikan yang terbaik kepada orang lain dan memberikan pekerjaan sesuai dengan kemampuan orang tersebut, seperti beliau nyatakan pada petikan di bawah ini: TBI8 : ... saya suka bagi orang gembiralah (make them happy), dekati mereka dengan kasih sayang. Saya berpegang pada satu prinsip "I try my best". Dengan sesiapa sahaja saya buat macam tu,...maknanya saya percaya kita ini bukan hanya ada ikatan fizikal sahaja tetapi juga ada ikatan roh... FG1 : ... bagi saya, saya selalu meletakkan diri saya di tempat guru itu, tengok berdasarkan kemampuan dia, dan saya cuba meringkaskan pekerjaan yang berikan kepada mereka. Perkongsian pengalaman di atas dikukuhkan lagi oleh TBI2 dan TBI4. TBI4 menyatakan bahawa belaiu sentiasa mendekatai orang lain selari dengan kemampuan berfikir orang tersebut. Beliau mencontohkan sebagai seorang ahli akademik, sepatutnya cuba menyampaikan sesuatu berdasarkan kefahaman orang yang menjadi audien. TBI4 pula menyatakan pengalaman beliau untuk membuat orang lain gembira
adalah dengan cara mendahulukan kepentingan orang tersebut, seperti dinyatakan pada petikan di bawah ini: TBI2 : ... kita aproach orang ni ikut dia punya kemampuan dia berfikirlah ...kena ikut level the their of understanding lah kan. Jadi kalau orang asli ni kadang- kadang benda-benda yang remeh-remeh aja, ...yang simple-simple. Jadi kita kena guna logik-logik mudah lah ... kita kena ikut logik dia bercakap dengan bahasa yang mudah ... TBI4 : ... saya bagi semua kepada staf-staf sayalah. That the way saya buat kerja saya bagi orang lain dulu. Saya kata, saya tidak dapatpun tidak ada masalah... Cara kedua yang dikongsikan oleh subjek dalam mempengaruhi orang lain adalah dengan "membina rasa kebersamaan". Seperti dinyatakan oleh TBI1, beliau cuba memberikan keyakinan kepada orang lain dengan cara memberikan sumbangan pemikiran kepada orang lain tersebut, agar mereka dapat merasakan kepentingan idea yang beliau sampaikan, sehingga idea tersebut dapat dilihat sebagai kepentingan bersama oleh orang-orang berkenaan. TBI3 mengukuhkan lagi perkongsian tersebut yang menyatakan bahawa dirinya sentiasa membina konsep berkawan dengan semua orang. Konsep sebegini memudahkan dirinya apabila menyampaikan sesuatu idea kepada orang-orang tersebut, seperti dinyataka pada petikan berikut ini: TBI1 : Membangkitkan rasa yang sama ataupun apa yang saya rasa kepada orang- orang yang cuba saya yakinkan. Jadi mereka merasa bahawa perkara tersebut adalah penting. Peringkat itu yang agak sukarlah, supaya sama- sama merasa bahawa benda itu penting... TBI3 : Jadi konsep saya berkawan dengan semua orang dan kalau boleh jangan bermusuh dengan siapa-siapa, tapi untuk kebenaran tiada kompromi... Satu perkara yang dikongsikan oleh subjek dalam mempengaruhi orang lain adalah dengan cara "memberi idea beserta sokongan". Seperti ditunjukkan oleh perkongsian TBI1, TBI4 dan TBI8 yang menyatakan bahawa apabila beliau menyampaikan idea kepada orang lain beliau berusaha untuk menunjukkan bukti kenapa idea tersebut penting. TBI4 mencontohkan bahawa untuk meyakinkan orang lain beliau sentiasa melakukan dengan cara menunjukkan senarai kebaikan kepada orang tersebut tentang idea-idea yang dicadangkan, sehingga orang dapat menerima dengan baik sesuatu idea yang beliau dikongsikan. Demikian juga dengan TBI8 apabila beliau memberikan keyakinan kepada orang lain tentang kebaikan sesuatu idea 180
yang ingin disampaikan, beliau sentiasa menunjukkan bukti dan contoh sehingga orang lain dapat menerima pandangan beliau tanpa dikeragui. Perkongsian subjek-subjek tersebut seperti ditunjukkan pada petikan di bawah ini: TBI1 : ...bagaimana kita nak memberi keyakinan kepada pihak lain supaya menerima idea kita? tentunya sekali dengan adanya sokongan-sokongan dan bukti, pada masa yang sama kita bukan mendesak tetapi memberikan keyakinan bagaimana perlunya tersebut. Saya memberikan justifikasi kanapa, tetapi bukan dengan jalan mendesak. idea yang dibawa TBI4 : ...tapi saya kemukakan dengan angka beberapa senarai kebaikanya, jadi dia tidak boleh menolaklah... TBI8 : Selalunya saya akan bawa bukti, saya tak akan bagi idea sesuatu tanpa ada contoh ataupun ada bukti yang lain. Sebab saya rasa sukar untuk meyakinkan orang lain kalau tak ada contoh dan tak ada bukti. Jadi bila saya bagi satu-satu pandangan berasaskan kepada fakta dan bukti biasanya mudah untuk diterima oleh orang lain. 4.4.11 Pembinaan Cara Pengurusan Konflik Rajah 4.14 memaparkan tentang pengalaman subjek dalam pengurusan konflik, iaitu sub domain kedua dalam kemahiran sosial. Pengurusan konflik merujuk pada kemampuan individu untuk mencari jalan penyelesaian terhadap diri sendiri dan juga orang-orang yang sedang berkonflik. Rajah 4.14 Pengalaman subjek dalam pembinaan pengurusan konflik 181
182 Dapatan kajian seperti yang dipaparkan pada Jadual 4.14 di atas menunjukkan terdapat empat komponen penting yang dikongsi oleh subjek dalam pengurusan konflik tersebut. Keempat-empat komponen tersebut adalah; (i) mengumpulkan maklumat, (ii) tidak memihak, (iii) kembali pada agama, dan (iv) tunjukan matlamat ataupun goal. Mengumpulkan maklumat merujuk kepada kemahiran individu untuk mendapatkan maklumat yang sah dari pelbagai pihak dalam menyelesaikan koflik yang berlaku. Tidak memihak pula menggambarkan tentang kemahiran individu dalam mendengarkan luahan daripada pihak-pihak yang berkonflik, tidak bias dalam mendengar dan mencermati pelbagai maklumat yang diberikan oleh pihak-pihak yang berkonflik. Sedangkan kembali kepada agama pula merujuk kepada kemahiran seseorang untuk menjadikan agama sebagai landasan dalam penyelesaian konflik. Manakala tunjukkan matlamat dan goal pula merujuk kepada kemahiran individu untuk menyatakan, bahawa terdapat satu matlamat yang lebih penting yang mesti dicapai. Matlamat tersebut tidak mungkin dapat dicapai sekiranya orang-orang yang akan menjayakan dalam keadaan berkonflik. Bila dilihat kepada kekerapan dan peratusan subjek menyatakan pengalaman mereka tentang keempat-empat komponen tersebut, didapati dua komponen memperolehi peratusan yang sama, iaitu mengumpulkan maklumat (70%), tidak memihak (70%). Diikuti oleh komponen kembali pada agama (30%) dan tunjukan matlamat dan goal (20%). Dapatan ini menunjukkan dua komponen yang memperolehi peratusan tertinggi iaitu mengumpulkan maklumat dan tidak memihak adalah merupakan dua komponen penting dan sentiasa menjadi amalan subjek dalam menyelesaikan sesuatu konflik. Bagaimanapun peratusan yang agak rendah pada komponen kembali pada agama dan tunjukan matlamat dan goal juga membantu dirinya dalam menyelesaikan sesebuah konflik. Apabila dirujuk pada Matrix Intersection terhadap perkongsian subjek dalam keempat-empat komponen tersebut (rujuk Jadual 4.15) didapati dua komponen iaitu "mengumpulkan maklumat dan tidak memihak" dikongsikan melalui kedua kaedah temubual yang dilukan, iaitu temubual berkumpulan dan temubual individu. Sedangkan dua komponen lagi iaitu "kembali pada agama dan tunjukan matlamat dan goal" hanya dikongsikan oleh subjek melalui temubual secara individu.
183 Jadual 4.15 Matrix intersection menyelesaikan konflik Matrix Nodes F.Group Individu Mengumpul Maklumat Tidak Memihak Kembali Pada Agama Tunjukan Goal 2 1 0 0 5 5 2 1 Perkongsian subjek tentang keempat-empat komponen tersebut, secara lebih terperinci dapat dilihat pada petikan temubual di bawah ini. Pertama adalah menguruskan konflik dengan cara "mengumpulkan maklumat". Pelbagai istilah digunakan oleh subjek dalam mengumpulkan maklumat tersebut seperti; "cek satu persatu, mendengar, mengenal pasti punca konflik dan mempertemukan orang yang berkonflik". Seperti dikongsikan oleh salah seorang subjek dalam FG2 yang menyatakan untuk menyelesaikan konflik menurut beliau kena cek satu persatu dan kena buat step by step sehingga dapat menyelami apakah yang menyebabkan konflik tersebut berlaku. Mengumpulkan maklumat menggunakan kaedah mendengar pula dikongsikan oleh subjek dalam FG1 yang menyatakan bahawa beliau sentiasa menggunakan kaedah mendengar dengan baik terlebih dahulu daripada orang-orang yang berkonflik, sebelum beliau membantu menyelesaikan orang-orang yang berkonflik tersebut, seperti dinyatakan pada petikan berikut ini: FG2 : Untuk menyelesaikan konflik ini saya rasa kita kena cek satu persatu, kita kena buat step by step sehingga ketika itu saya boleh menyelami hati nurani dan saya tahu kelemahan dan kekuatan dia, dan yang penting sekali adalah bertolak ansur. FG1 : ...saya ada banyak pengalaman untuk menyelesaikan konflik di banyak sekolah, ...biasanya saya gunakan cara mendengar, mendengar masalah masing-masing dan bersimpati pada mereka, dengar luahan perasaan mereka. Kemudian cuba beri tahu mereka bahawa niat kita untuk berbaik- baiklah. Mengumpulkan maklumat dengan cara mengenal pasti punca-punca konflik pula dikongsikan oleh TB1 dan TBI5. TBI1 menyatakan pengalaman beliau dalam menyelesaikan konflik dengan cara mengenal pasti punca-punca konflik tersebut. Bagi beliau mengumpulkan maklumat sebanyak yang mungkin tentang perkara-perkara yang menyumbang kepada berlakunya konflik sangat mustahak sebelum mula mencari penyelesaian ke atas konflik berkenaan. TBI5 pula menyatakan bahawa setelah
mendapatkan maklumat yang cukup daripada kedua belah pihak yang berkonflik, kedua-dua pihak berkenaan cuba dipertemukan, seperti dinyatakan pada petikan berikut ini: TBI1 : ...biasa saya ingin supaya punca-punca konflik itu di kenal pasti. ...memulakan penyelesaian konflik itu dengan jalan mendapat maklumat sebanyak mungkin yang berkaitan dengan konflik tersebut. Punca-puncanya, siapa yang terlibat, kenapa boleh terjadi macam ini, agak-agak apa yang menyumbang kepada berlakunya konflik dan cuba bersifat objektiflah. TBI5 : ...Saya panggil ini... saya panggil ini... saya buat kesimpulan... saya temukan, ...pelajar macam tu juga, tapi saya dengar dia dulu, saya dengar dia dulu kemudian kalau perlu disatukan dalam satu pertemuan... Kaedah kedua yang dikongsikan oleh subjek dalam pengurusan konflik adalah dengan cara "tidak memihak" kepada mana-mana pihak. Seperti dinyatakan oleh subjek dalam FG1, TBI 8 dan TBI5 pula berkongsi pengalaman mereka dalam pengurusan konflik dengan menggunakan kaedah tidak memihak. TBI8 menyatakan pengalaman beliau bahawa beliau cuba menjadi pendengar yang baik kepada kedua- dua belah pihak yang berkonflik, namun pendekatan unik yang digunakan oleh beliau adalah kedua-dua pihak yang sedang berkonflik tidak mengetahui bahawa beliau telah mendapatkan maklumat daripada kedua-dua belah pihak tersebut. TBI5 pula menyatakan bahawa beliau menggunakan pendekatan secara personal dalam membantu menyelesaikan konflik diantara dua individu. Bagi beliau dalam pengurusan konflik, tidak boleh hanya mempercayai satu pihak sahaja. Perkongsian subjek tersebut seperti dinyatakan pada petikan berikut ini: FG1 : ...pertama sekali kita hendaklah berada di tengah-tengah. Kemudian kenalpasti apa konflik itu... study puncanya...study situasi konflik itu... kemudian siapa yang terlibat. Akhirnya secara halus menanganinya... jangan menggunakan kaedah yang tidak menyenangkan... TBI8 : ...orang ni jumpa saya dan orang ni jumpa saya, kedua-duanya tak tahu. Jadi bila yang ini datang, saya dengar dan saya akan bagi cerita apa-apa yang boleh memantapkan emosi dia dan pendirian dia sehingga dia boleh bekerja semula... TBI5 : ...dalam masalah disiplin dan penyelesaian konflik, agaknya mesejnya sama iaitu individual aproach, berjumpa sorang-sorang dan bincang, cari yang terbaik, jangan percaya mana-mana pihak dulu... akhirnya mencampurkan... 184
Kembali pada Agama adalah kaedah ketiga yang dikongsikan oleh responden, walaupun kaedah ini mempunyai peratusan yang rendah berbanding dua komponen sebelum ini, namun subjek menyatakan kepentingan perkara tersebut dalam membantu untuk pengurusan konflik. Seperti yang dikongsikan oleh TBI4, berdasarkan pengalamanya sebagai seorang pentadbir, dirinya sentiasa berhadapan dengan pelbagai konflik dalam kalangan orang-orang di bawah jagaanya. Untuk pengurusan konflik tersebut, dirinya sentiasa menggunakan pendekatan agama dalam menguruskan konflik berkenaan. Bagi dirinya apapun bentuk usaha yang dilakukan dalam menyelesaikan konflik, baginya pertolongan yang Maha Kuasa adalah segala-galanya. Perkongsian tersebut dikukuhkan oleh TBI7 yang menyatakan bahawa bila manusia telah kembali kepada agama perbezaan tidak mungkin wujud kerana manusia mempunyai matlamat yang sama, seperti dinyatakan pada petikan di bawah ini: TBI4 : Terutamanya kalau sebelum mesyuarat saya selalu berdo'alah supaya Allah cucuri rahmat, hidayahnya dalam mesyuarat itu. Biasalah kita start saya baca doa dan mula dengan alfatihah ... setiap kali mesyuarat kita baca Hadis , Qur'an yang ada kaitan dengan kerja... TBI7 : ...bila kita hendak kepada agama, mana ada beza? Kaya ataupun miskin sama sahaja. ... sembang tentang masalah dia, saya dengar... Satu perkara unik juga yang dikongsikan oleh subjek dalam pengurusan konflik ini adalah dengan cara "menunjukkan matlamat dan goal". Seperti yang dikongsi oleh TBI 4 pada petikan di bawah ini: TBI4 : ... Jadi masa dekat departemen dulu saya gunakan pendekatan bahawa kita ada satu matlamat nak di capai..., ...kita ada goal nak jadi the best engineering school in the world ... Kita nampak goal yang jauh ke depan dan masing-masing berusaha untuk mencapai itu. Jadi perbezaan dalam kumpulan itu jadi berkuranglah... 4.5 KAEDAH YANG DIGUNAKAN DALAM LATIHAN EQ Untuk mencari kaedah yang sesuai digunakan di dalam latihan EQ, analisis dokumen telah dilakukan kepada beberapa dokumen seperti yang ditunjukkan di dalam jadual 4.16 di bawah ini: 185
Jadual 4.16 Dokumen yang dianalisis untuk mencari kaedah yang sesuai dalam latihan EQ No Dokumen Pengarang Penerbit 1. Al-Quranul Karim & Terjemahan 2. The emotional intelligence activity book (50 activity for promoting EQ at work 3. Emotional Intelligence in Action; latihan and coacing activities for leaders and managers 4. Emotions at work; theory researc and applications for management Lajnah Pentarjih Al- Qur'an, Departemen Agama Repoblik Indonesia Adele B. Lynn Maricia Hughes, L. Bonita Patterson and James Bradford Terrel, forewod by Reuven Bar-On Roy L. Payne and Cary L. Cooper Departemen Agama Repoblik Indonesia American Management Association (AMACOM). USA Pfeifer (Essential resources for latihan and HR professionals. USA Jhon Wiley & Sons, Ltd. England 5. Emotional Intelligence achieving academic and Career axcelence 6. Social Intelligence 7. Akselerasi Intelegensi; Optimalkan IQ, EQ & SQ 7. Akselerasi Intelegensi; Optimalkan IQ, EQ & SQ Darwin B. Nelson & Gary R. Low Daniel Goleman Prentice Hall. New Jersey Columbus, Ohio PT. Gramedia. Jakarta Inisiasi Press. Jakarta 8. Meledakkan IESQ 9. Rahasia sukses membangun kecerdasan emosional dan spiritual (ESQ); the ESQ way 165, New Edition Mas Udik Abdullah Ary Ginanjar Agustian Zikrul Hakim. Jakarta ARGA. Jakarta 10. Rahasia sukses membangkitkan ESQ power; sebuah inner journey melalui al-ihsan 11. Pendidikan dan pembangunan manusia; pendekatan bersepadu 12. Andragogi; mengajar orang dewasa Ary Ginanjar Agustian Tajul Ariffin Noordin & Nor' Aini Dan Azhar Abdul hamid, Paimah Atoma, Muhamed Fauzi Othman & Mohd Nasir Markom ARGA. Jakarta Assabab Media. Selangor, D.E PTS Publication & Distributor SDN. BHD. Pahang, Darul Makmur 186 Tahun 2004 2002 2005 2001 2003 2006 2004 2005 2005 2003 2002 2004
Rajah 4.15 di bawah menunjukkan hasil analisis dokumen tentang kaedah yang sesuai digunakan dalam latihan EQ. Hasil analisis menunjukkan terdapat empat kaedah yang bersesuaian digunakan dalam latihan EQ tersebut, iaitu; (i) latihan mesti mempunyai model yang dijadikan sebagai sandaran ataupun landasan. (ii) Mesti dilaksanakan dengan cara hikmah, iaitu dengan cara memandu peserta untuk dapat mengenali dan merenungi diri sendiri kerana EQ merupakan aspek dalaman masing- masing individu. (iii) Pembelajaran semestinya berlaku melalui pengalaman dan perbuatan, iaitu peserta dapat belajar sendiri melalui aktiviti-aktiviti yang dilakukan di dalam latihan, dan (iv) Latihan dilakukan secara berterusan, iaitu memberikan kemahiran kepada peserta agar mereka dapat berlatih secara berterusan. Rajah 4.15 Kaedah yang sesuai digunakan dalam latihan EQ Secara terperinci bentuk-bentuk pernyataan yang diperolehi daripada analisis dokumen tentang kaedah latihan yang digunakan di dalam latihan EQ tersebut dapat dilihat pada petikan-petikan di bawah ini. Pertama, latihan mestilah dilaksanakan berlandaskan "satu model yang kukuh". Seperti dinyatakan dalam dokumen 9, 10 dan 12 pada petikan di bawah ini: Dk9&10 : ...latihan mesti ada model yang jelas untuk dijadikan sebagai sandaran kepada pelaksanaan latihan tersebut. 187
Dk12 : Pembelajaran dewasa memerlukan rangsangan dan tindakbalas bagi mengukuhkan pembelajaran yang sedang dilakukan. Pembelajaran perlu menitikberatkan pengetahuan danpengalaman, dimana sebelum memulakan aktiviti pembelajaran fasilitator (trainer) perlu mengambil kira latar belakang peserta supaya tidak membosankan. Selanjutnya pembelajaran juga memerlukan permodelan, iaitu fasilitator (trainer) adalah model kepada para perserta dalam mewujudkan matlamat hidup mereka. kepada pemerolehan Kepentingan tentang perlunya sesebuah model dalam sesebuah latihan juga disentuh oleh dokumen1 yang menyatakan bahawa orang-orang yang mengajar (dalam hal ini adalah trainer) perlu menjadi model kepada peserta-peserta latihanya. Selanjutnya dokumen 11 juga menyatakan bahawa bahawa pendidikan untuk menusia adalah merujuk kepada definisi manusia itu sendiri. Dokumen 11 menyatakan bahawa seorang pendidik perlu memahami monsep manusia tersebut dengan makna yang betul. Petikan dokumen-dokumen tersebut tentang perlunya model dalam sesebuah latihan sepeti ditunjukkan di bawah ini: Dk1 : Sesungguhnya telah ada pada diri Rasulullah itu suri teladan yang baik bagimu (model) bagi orang yang mengharap rahmat Allah dan kedatangan hari kiamat, dan dia sentiasa menyebut Allah. Dk11 : Seorang guru "trainer" perlu memahami konsep manusia, khususnya daripada perspektif al-Qur'an. Manusia adalah insan, insan berperanan sebagai khalifah untuk membina kesejahteraan hidup di dunia dan di akhirat. Di dalam memberikan pendidikan guru (trainer) perlu memahami konsep insan tersebut. Perkara kedua yang diperolehi daripada analisis dokumen adalah latihan perlu dilaksanakan dengan cara "hikmah" Pelaksanaan latihan dengan cara hikmah adalah merujuk kepada kebijaksanaan trainer dalam menyampaikan materi latihan, iaitu dengan mengambil kira siapakah yang menjadi sasaran latihan, bagaimana bahan- bahan sepatutnya dipersembahkan dan sebagainya. Seperti disentuh oleh dokumen 1 yang menyatakan bahawa mengajak ataupun memberikan pelajaran kepada manusia perlulah dengan cara yang bijaksana (hikmah). Bijaksana yang dimaksudkan oleh dokumen ini adalah merangkumi semua perkara yang berkaitan dengan kejayaan sesebuah pembelajaran tersebut. Kaedah hikmah juga merujuk kepada kemampuan trainer untuk membangunkan potensi peserta-peserta latihan, sekiranya perkara 188
sebegini gagal dilaksanakan menunjukkan satu kegagalan kepada latihan tersebut, seperti dinyatakan pada petikan di bawah ini: Dk1 : Serulah manusia kepada jalan Tuhan-mu dengan hikmah dan pelajaran yang baik, dan bantahlah mereka dengan cara yang baik... Dk7 : Manusia yang tentang potensi, dan kemampuan diri sendiri, serta tidak mampu menemukan visi dan tujuan hidup, akan menjadi manusia-manusia yang kerdil. tidak memiliki pengetahuan Perkara ketiga yang didapatkan daripada analisis dokumen adalah, peserta latihan sepatutnya "belajar melalui pengalaman (exprencial learning)". Ini merujuk kepada kemahiran trainer dalam merancang pelbagai aktiviti di dalam menyampaikan materi latihan, sehingga peserta latihan dapat belajar secara mandiri melalu mesej- mesej yang dibawa melalui aktiviti tersebut. Seperti yang disentuh dalam dokumen 5 yang menyatakan bahawa untuk meningkatkan kemahiran kecerdasan emosi seseorang sepatutnya melalui proses pembelajaran dengan sendirinya, proses pembelajaran tersebut dapat dilakukan dengan cara belajar melalui pengalaman dan perbuatan. Dokumen 5 juga menyentuh bahawa pembelajaran tentang kecerdasan emosi adalah berbeza dengan cara pembelajaran yang biasa diikuti secara tradisional. Dokumen 5 menyatakan bahawa pembelajaran kecerdasan emosi perlu dilaksanakan melalui proses tertentu, seperti dinyatakan dalam petikan di bawah ini; Dk5 : Emotional learning that results in increased self-awaresness, improved behaviors, and the acquisition of new skills must actively engage the individual in the learning process. Learning by doing and expriencing is the key to learning emotional intelligence skills. Dk5 : Emotional and experience based learning is differentiate from traditional academic content learning. The emotional learning system based on: Self Self-Knowladge "Understand", Self-Development "Learn", and Self-Improvement "Apply and model. Pembelajaran melalui pengalaman juga disentuh oleh dokumen1 yang menyatakan dengan istilah qiasan iaitu sebenarnya al-Qur'an adalah ayat-ayat yang nyata di dalam dada orang-orang yang diberi ilmu. Dokumen ini memaksudkan bahawa orang-orang yang memiliki pengetahuan sepatutnya sentiasa menyedari 189
bahawa di dalam kehidupan mereka sebenarnya terbentang pelbagai perkara yang boleh dijadikan pengajaran yang amat berharga. Pada bahagian lain dokumen 1 juga menyatakan bahawa pembelajaran tersebut juga terbentang luas di dalam kitab yang menjadi pegangan masing-masing individu. Dalam hal ini dokumen satu menyentuh melalui ayat sindiran, iaitu walaupun pembelajaran tersebut terbentang luas di dalam ayat-ayat yang terdapat di dalam kitab yang menjadi pegangan seseorang, namun ianya hanya menjadi suatu i'tibar bagi mereka-mereka yang mempergunakan fikiran dengan baik, seperti dinyatakan dalam petikan di bawah ini: Dk1 : Sebenarnya al-Qur'an adalah ayat-ayat yang nyata dalam dada orang-orang yang diberi ilmu, dan tidak ada yang mengingkari ayat-ayat kami kecuali orang-orang yang Zalim (Al-Ankabuut 29: 49). Dk1 : Ini adalah sebuah kitab yang kami turunkan kepadamu penuh dengan berkah supaya mereka memperhatikan ayat-ayat-Nya dan supaya mendapat pelajaran bagi orang-orang yang berfikir (Shaad 38; 29). Pembelajaran yang paling hampir cuba disentuh oleh dokumen 1 adalah perkara-perkara yang terdapat di dalam diri masing-masing individu. Dokumen 1 menyatakan bahawa "dan di dalam diri kita sendiri, apakah kamu memperhatikan". Sebenarnya terdapat pengetahuan yang perlu diterokai, agar individu dapat menyedari siapakah dirinya sebenar. Pembelajaran melalui pengalaman tersebut juga dikukuhkan oleh dokumen 9 yang menyatakan bahawa kesuksesan itu bakanlah satu tujuan tetapi perjuangan untuk memperolehinya. Ayat yang dikemukakan oleh dokumen 9 ini perlu ditafsir untuk menangkap makna yang tersirat di sebalik ayat tersebut. Melalui pengalaman perjuangan untuk mewujudkan satu tujuan, tentunya individu mempunyai sejarah dan perjuangan masing-masing. Sejarah dan perjuangan inilah merupakan pengalaman yang sangat berharga untuk diri sendiri, mahupun untuk dikongsikan dengan orang lain. Petikan dokumen 1 dan dokumen 9 tersebut seperti dinyatakan di bawah ini: Dk1 : ... dan juga di dalam dirimu sendiri, apakah kamu tidak memperhatikan?... (Adz-Dzariyaat 51:21). Dk9 : Success is not a destination but a journey, justeru kesuksesan itu bukanlah satu tujuan tetapi perjuangan untuk mendapatkanya. 190 tidak
Perkara keempat pula yang didapatkan melalui analisis dokumen adalah latihan "perlu dilaksanakan secara berterusan". Memandangkan EQ merupakan dalaman individu, maka kaedah berterusan ini merujuk kepada kemahiran trainer untuk memotivasikan peserta latihan, agar mereka sentiasa dapat belajar melalui pengalaman kehidupan yang pernah dilalui. Seperti dinyatakan oleh dokumen 7 bahawa EQ yang dimiliki seseorang tidak matang dengan sendirinya selari dengan perkembangan biologisnya, sebaliknya EQ tersebut akan menjadi mantap melalui proses latihan secara berterusan. Perkara yang sama juga disentuh oleh dokumen 12 yang menyatakan bahawa pembelajaran EQ tidak berlaku secara spontan, ianya berlaku melalui pembelajaran di dalam kehidupan seharian. Ini menunjukkan bahawa individu perlu sentiasa peka dengan keadaan persekitaran yang mungkin boleh dijadikan sebagai pembelajaran dalam kehidupanya, sehingga boleh membawa pada kematangan individu tersebut, seperti dinyatakan pada petikan berikut ini: Dk7 : EQ yang dimiliki oleh seseorang tidak matang dengan sendirinya selari dengan perkembangan biologis dan usia individu tersebut, sebaliknya EQ bergantung pada proses latihan dan pendidikan secara berterusan. Dk12 : ...bukanya berlaku secara spontan, pembelajaran berlaku dari hari ke hari di dalam kehidupan individu "deliberate learning" iaitu pembelajaran yang disengajakan yang berlaku secara perlahan-lahan. Latihan ataupun pembelajaran secara berterusan juga disentuh oleh dokumen 1 yang menyatakan bahawa individu perlu sentiasa membaca. Membaca di sini merujuk kepada membaca apa sahaja, sama ada membaca dalam pengertian biasa (seperti membaca buku, membaca majalah, membaca kitab-kitab tertentu dan sebagainya) mahupun membaca keadaan alam semesta, sehingga dapat memberikan kefahaman dan keyakinan kepada individu berkenaan. Pada bahagian lain dokumen 1 juga menyatakan bahawa Allah akan meninggikan orang-orang yang beriman dan orang- orang yang diberi ilmu beberapa derajat. Ini mengisyaratkan bahawa untuk mendapatkan darjat yang tinggi seperti yang dijanjikan oleh Allah itu, tentunya bukan satu perkara yang mudah, ianya memerlukan usaha yang gigih dan berterusan sehingga darjat tersebut dapat diperolehi, seperti di sentuh oleh petikan di bawah ini: Dk1 : Bacalah dengan menyebut nama Tuhanmu yang menciptakan (1), Dia telah menciptakan manusia dari segumpal darah (2), bacalah, dan Tuhanmulah 191
yang Maha Pemurah (3), Yang mengajar manusia dengan perantaran kalam (4), Dia mengajar kepada manusia apa yang tidak diketahuinya (5). Dk1 : ...Allah akan meninggikan orang-orang yang beriman di antaramu dan orang-orang yang diberi ilmu pengetahuan beberapa derajat dan Allah Maha mengetahui apa yang kamu kerjakan. Berkaitan dengan pelaksanaan latihan pula hasil analisis menunjukkan bahawa latihan EQ perlu diawali dengan cara memandu peserta untuk menerokai diri mereka masing-masing. Setelah masing-masing peserta memperolehi kemahiran menerokai diri mereka, langkah seterusnya adalah mengenal pasti emosi yang dirasai. Setelah peserta dapat mengetahui emosi yang sedang mereka rasakan, seterusnya peserta diminta memahami sepenuhnya kenapa emosi sedemikian boleh wujud dalam diri mereka, apa yang akan berlaku sekiranya emosi sedemikian selalu menguasai dirinya. Apabila peserta telah melalui langkah-langkah tersebut, selanjutnya peserta diminta untuk mempelajari membina dan mengekalkan emosi-emosi yang positif, mengontrol emosi-emosi negatif yang menguasai diri. Terakhir peserta mempraktikan dalam kehidupan mereka dengan cara sentiasa menunjukkan peningkatan emosi positif dalam kehidupan. Latihan EQ Rajah 4.16 Cara pelaksanaan latihan EQ 192
4.6 MODEL PEMBINAAN MODUL EQ Pembinaan modul EQ dimaksudkan adalah daripada pengintegrasian dapatan kajian fasa pertama (need analysis) dan kajian fasa kedua (case study). Proses pembinaan tersebut adalah seperti digambarkan pada rajah 4.17. Rajah 4.17 Proses pembinaan modul EQ Seperti yang ditunjukkan pada Rajah 4.17 di atas, pada fasa pertama kajian ini pengkaji telah memulakan dengan kajian tinjauan, untuk tujuan membuat analisis keperluan bagi memastikan kompetensi asas EQ yang perlu diberikan intervensi ataupun latihan EQ dalam kalangan guru-guru yang terlibat dalam kajian ini. Daripada analisis keperluan pengkaji telah memperolehi 11 kompetensi asas EQ yang perlu diberikan intervensi seperti ditunjukkan pada Rajah 4.1 sebelum ini. Setelah mendapatkan kompetensi asas EQ tersebut, pengkaji telah meneruskan kajian ini dengan kajian kes, dan telah menggunakan kaedah temubual secara perseorangan dan juga berkumpulan, bagi mendapatkan pengalaman pakar dan orang-orang berjaya dalam membina 11 kompetensi asas yang telah dikenal pasti pada fasa pertama. 193
Seterusnya analisis dokumen juga telah dilakukan bagi mendapatkan kaedah yang sesuai untuk latihan EQ tersebut. Selanjutnya pengkaji mengitegrasikan kedua-dua dapatan kajian tersebut untuk dijadikan panduan dalam pembinaan modul EQ. Dengan perkataan lain modul EQ dibina untuk meningkatkan 11 kompetensi asas EQ yang telah dikenal pasti pada fasa pertama, cara pembinaan 11 kompetensi tersebut adalah mengambil kira pandangan pakar, orang-orang berjaya, dan hasil analisis dokumen yang telah dilakukan. Pandangan pakar dan orang-orang berjaya tersebut telah diubahsuai ke dalam bentuk aktiviti yang digunakan dalam latihan EQ. Perkongsian pengalaman oleh pakar dan orang-orang berjaya tersebut, secara keseluruhannya boleh dilihat dalam dua aspek, iaitu isi kandungan modul EQ dan kaedah yang sesuai untuk latihan EQ tersebut. Pengkaji telah merumuskan pengalaman yang dikongsikan oleh pakar dan orang-orang berjaya tersebut kepada 11 aktiviti, iaitu 1 aktiviti untuk menyentuh 1 kompetensi asas EQ yang telah dikenal pasti. Falsafah pemilihan aktiviti tersebut selari dengan perkongsian pengalaman pakar dan orang-orang berjaya yang diperolehi pada fasa kedua kajian ini. Aktiviti-aktiviti tersebut seperti ditunjukkan pada jadual 4.17 di bawah ini. Penerangan terperinci untuk setiap aktiviti tersebut dapat dirujuk pada (lampiran A). Jadual 4.17 Aktiviti-aktiviti dalam latihan EQ 194
4.7 KOMPETENSI EQ GURU-GURU SEBELUM DAN SELEPAS MENGIKUTI LATIHAN MENGUNAKAN MODUL EQ Seperti yang telah dibincangkan pada bahagian analisis keperluan, iaitu kajian ini melibatkan 112 orang guru yang sedang melanjutkan pendidikan peringkat Sarjana dan Doktor falsafah di Fakulti Pendidikan UKM. Daripada 112 orang guru-guru tersebut, 33 orang dalam kalangan mereka telah dipilih untuk diberikan latihan menggunakan modul latihan EQ yang dibina. Pemilihan 33 orang guru tersebut adalah berdasarkan maklumbalas dan skor yang mereka perolehi terhadap instrumen EQ yang diberikan. Daripada maklumbalas tersebut pengkaji telah mendapatkan profil kompetensi EQ guru-guru berkenaan sebelum latihan menggunakan modul EQ yang dibina. Seterusnya pengkaji telah mengumpulkan guru-guru tersebut pada satu tempat untuk diberikan latihan intensif selama empat hari menggunakan modul EQ yang dibina. Latihan yang diberikan kepada guru-guru berkenaan adalah untuk tujuan pengujian modul EQ yang dibina tersebut. Selepas empat hari latihan diberikan, pengkaji cuba melihat profil kompetensi EQ guru-guru tersebut semula, berdasarkan maklumbalas mereka terhadap instrumen EQ yang diberikan pada hari terakhir latihan. Pada hari terakhir ini juga pandangan dan komen mereka diminta berkenaan dengan modul latihan yang telah digunakan (dilaporkan secara terperinci pada bahagian 4.8). Rajah 4.18 di bawah menunjukkan profil kompetensi asas EQ guru-guru sebelum diberikan latihan menggunakan modul EQ yang dibina. Dapatan kajian menunjukkan secara umumnya skor yang diperolehi oleh guru-guru bagi setiap kompetensi tersebut adalah pada tahap yang masih perlu dipertingkatkan, agar kompetensi berkenaan dapat bersebati dengan diri mereka, sehingga mereka boleh pergi lebih jauh daripada yang mereka perolehi sekarang ini. Penentuan kompetensi tersebut adalah merujuk kepada cara tafsiran skor min EQ yang dicadangkan oleh Noriah et al (2008). Daripada analisis yang dijalankan skor yang diperolehi bagi setiap kompetensi tersebut adalah; kesedaran emosi (Min= 63.88), penilaian kendiri yang tepat (Min= 67.71), keyakinan diri (Min= 65.22), niat (Min= 77.77), kawalan kendiri (Min= 71.87), kebolehpercayaan (Min= 73.03), dorongan pencapaian (Min= 70.22), memahami orang lain (Min= 70.72), mengembangkan potensi orang lain (Min= 70.75), 195
mempengaruhi orang lain (Min= 62.36), pengurusan konflik (Min= 68.03). Secara terperinci adalah seperti ditunjukkan pada rajah 4.18 berikut ini. Rajah 4.18 Profil kompetensi EQ guru-guru sebelum diberikan latihan Rajah 4.19 di bawah ini pula menunjukkan profil kompetensi asas EQ guru-guru setelah diberikan latihan menggunakan modul EQ yang dibina. Setelah diberikan latihan secara intensif selama empat hari, dapatan kajian menunjukkan terdapat peningkatan pada keseluruhan kompetensi asas EQ tersebut. Skor yang diperolehi bagi setiap kompetensi tersebut adalah kesedaran emosi (Min= 94.12), penilaian kendiri yang tepat (Min= 88.74), keyakinan diri (Min= 95.13), niat (Min= 95.08), kawalan kendiri (Min= 93.15), kebolehpercayaan (Min= 98.63), dorongan pencapaian (Min= 92.91), memahami orang lain (Min= 96.52), mengembangkan potensi orang lain (Min= 89.47), mempengaruhi orang lain (Min= 98.10) dan pengurusan konflik (Min= 90.26). Secara terperinci adalah seperti ditunjukkan pada rajah 4.19 di bwah ini. 196
Rajah 4.19 Profil kompetensi EQ guru-guru selepas diberikan latihan Untuk lebih jelas perbandingan skor min yang diperolehi oleh guru-guru terbabit sebelum dan selepas mengikuti latihan menggunakan modul EQ yang dibina adalah seperti ditunjukkan pada rajah 4.20 berikut ini. Rajah 4.20 Profil kompetensi EQ sebelum dan selepas latihan 197
4.8 PANDANGAN SUBJEK TERHADAP LATIHAN KECERDASAN EMOSI MENGGUNAKAN MODUL EQ YANG DIBINA Untuk mengetahui pandangan subjek tentang latihan EQ menggunakan modul latihan EQ yang dibina, maklumbalas daripada subjek yang mengikuti latihan EQ tersebut telah didapatkan selepas latihan dilaksanakan. Maklumbalas tersebut diperolehi melalui penilaian spontan yang diberikan oleh subjek pada hari terakhir pelaksanaan latihan berkenaan. Secara keseluruhan subjek yang terlibat di dalam latihan tersebut telah memberikan pandangan mereka masing-masing. Pandangan-pandangan subjek berkenaan telah dirakamkan dalam bentuk vidio, dan kemudian dijadikan transkripsi sebagaimana layaknya menjalankan kajian kes, dan seterusnya dianalisis menggunakan perisian Nvivo7. Rajah 4.21 di bawah memaparkan hasil analisis tentang pandangan subjek tersebut. Secara umumnya pandangan subjek terhadap latihan EQ menggunakan modul latihan EQ yang dibina, dapat dirumuskan ke dalam tiga kategori utama iaitu (i) 70% subjek menyatakan bahawa latihan yang dilaksanakan menggunakan modul latihan EQ telah memberikan perubahan kepada diri mereka (ii) 60% dalam kalangan subjek menyatakan bahawa latihan tersebut telah memberikan pengetahuan baru kepada mereka, dan (iii) 40% menyatakan bahawa latihan berkenaan telah memberikan kesedaran kepada diri mereka. Perubahan yang dimaksudkan oleh subjek adalah mereka dapat melihat diri mereka dengan lebih positif dan dapat mereka praktikan dalam kehidupan seharian. Sedangkan memberikan pengetahuan pula, yang mereka maksudkan adalah latihan tersebut dapat memberikan kefahaman kepada mereka tentang perkara-perkara yang berkaitan dengan emosi. Manakala memberikan kesedaran yang mereka maksudkan adalah latihan tersebut dapat memberikan kesedaran tentang perubahan yang berlaku di dalam diri mereka, serta dapatan mengarahkan perubahan tersebut kepada perkara-perkara yang lebih positif. Secara terperinci dapat dirujuk pada rajah 4.21 di bawah ini. 198
Rajah 4.21 Pandangan subjek terhadap latihan menggunakan modul EQ yang dibina Perkongsian subjek tentang ketiga-tiga pandangan berkenaan, secara lebih terperinci dapat dilihat pada petikan di bawah ini. Pertama adalah latihan yang dilaksanakan dapat "memberikan perubahan kepada diri subjek". Seperti dikongsikan oleh Subjek 3 yang menyatakan bahawa beliau mendapatkan banyak perkara daripada latihan yang diikuti, seperti beliau dapat mengekspresikan emosi sendiri yang sebelum ini sering disembunyikan. Perkongsian yang lebih kurang sama oleh subjek 10 yang menyatakan bahawa beliau dapat merasakan satu perubahan kepada dirinya, iaitu sebelum ini beliau merasakan bahawa dirinya adalah seorang yang kurang pandai bercakap, kurang yakin dalam menyampaikan idea. Namun beliau merasakan satu perubahan sebaliknya setelah berlatih melalui latihan EQ, seperti dinyatakan berikut ini: Sb3 : Bila saya lalui daripada semalam sehingga ke hari ini, banyak perkaralah saya dapat, seperti macamana kita nak ekspresikan kita punya real emotion yang selama ini kita lihat, kita suka menyembunyikan perasaan itu. Saya dapat rasakan bahawa diri saya ini penuh dengan kasih sayang, saya nak curahkan kepada siapapun saya macam tidak tahu... Sb10 : Sebenarnya saya bukan orang pandai bercakap, lepas itu tidak boleh ke depan, tapi tadi ada kawan puji dan kata nampak saya ada perubahan. Jadi saya rasa saya ada keyakinan untuk ke hadapan dan pertama sekali bila 199
dalam mesyuarat memang saya... dah berapa tahun dah saya bekerja... saya bukanlah guru yang kemukakan idea... saya adalah seorang guru yang bila mesyuarat saya datang mesyuarat, ikut apa yang disuruh kemudian buat... dan tadi bila disuruh buat argument saya rasa macam panik, bila dibahagi saya mic, saya tidak boleh cakap. Jadi di sini dia membina keyakinan saya dan mudah-mudahan saya lebih konfidenlah untuk bercakap. Perkongsian di atas dikukuhkan lagi oleh Subjek14 yang menyatakan bahawa perubahan yang beliau rasakan adalah, setiap kali beliau nak marah beliau dapat berfikir sekejap dan boleh control kemarahan yang sedang beliau rasakan, seperti dinyatakan di bawah ini: Sb14 : Apa yang saya dapat daripada program ini... setiap kali... kadang saya marah... setiap kali saya nak marah saya berhenti sekejap teringat pasal EQ lepas itu slow sikit... maknaya saya boleh kontrolah sekarang ini. Contohnya masa saya diminta untuk mengajar... kalau dulu pelajar-pelajar buat saya macam itu... tugang baliklah kelas ini... tapi saya senyum sahaja saya dengar sahaja apa yang dia orang buat. Yes... saya akan apply ini di dalam kehidupan saya. Perkara kedua yang dikongsikan oleh subjek tentang latihan ini adalah "mereka memperolehi pengetahuan". Seperti dikongsikan oleh subjek 8 yang menyatakan beliau mendapatkan satu pengetahuan baru daripada latihan berkenaan. Subjek 9 pula menyatakan bahawa beliau banyak belajar tentang diri sendiri, dan beliau mendapatkan satu pengalaman bahawa dirinya sebenarnya memiliki kemahiran untuk menggunakan otak beliau secara seimbang antara otak kiri dan otak kanan. Perkongsian tersebut dikukuhkan lagi oleh subjek 1 yang menyatakan bahawa daripada latihan yang diikuti dirinya mendapatkan banyak ilmu baru yang selama ini mungkin kurang disedari keberadaanya. Perkongsian pengalaman mereka seperti dinyatakan pada petikan di bawah ini: Sb8 : Saya datang ke sini saya dapat satu pengetahuan baru bahawa apa yang saya lakukan itu bukanlah satu kesalahan cumanya pengetahuan berikut yang saya dapatkan adalah saya perlu bijak cara nak meluahkan emosi tersebut,... Jadi itu yang saya dapat... apa yang saya dapat selama ini adalah benar tetapi saya perlu berhemah macamana cara untuk meluahkan emosi tersebut bilah berhadapan dengan orang lain. 200
Sb9 : ... Saya banyak belajar tentang diri saya sendiri, selama ini saya ingatkan saya sebagai seorang guru yang hebat, rupa-rupanya tidak hebatpun. When I feel to controll the class yesterday memberikan tamparan yang agak hebat untuk diri saya..., and than saya belajar benda baru juga, rupa-rupanya saya boleh menggunakan kedua-dua belah otak saya, rupa-rupanya saya seorang yang buat kerja secara sistematik yang selama ini saya jenis yang hentam kromo sahaja... Sb1 : ...dari bengkel ini saya dapat banyak ilmu baru... saya tidak patut malu untuk meluahkan emosi saya tidak kira kepada siapa yang terlibat. Dan juga bengkel ini dapat membantu saya dalam pengurusan emosi... Perkara ketiga yang dikongsikan oleh subjek tentang latihan ini adalah "memberi kesedaran kepada mereka". Seperti dinyatakan oleh subjek11 bahawa beliau dapat menyedari keberadaan EQ di dalam dirinya. Subjek 7 pula menyatakan bahawa satu perkara yang beliau rasakan daripada latihan yang beliau ikuti adalah sedar tentang pentingnya kenal dengan diri sendiri. Perkongsian tersebut dikukuhkan lagi oleh subjek1 yang menyatakan bahawa beliau baru sahaja menyedari tentang kesilapan yang beliau lakukan selama ini, iaitu dirinya sering munafik dengan diri sendiri. Perkongsian mereka seperti ditunjukkan di bawah ini: Sb11 : Sebenarnya saya rasa ciri-ciri EQ itu ada dalam diri saya dan kini saya sedar kepentingan EQ itu buat diri saya, dan saya boleh gunakan ciri-ciri EQ itu untuk meneruskan kerjaya dengan lebih cemerlang lagi. Sb7 : Apa yang saya dapati daripada latihan ini, sedar tentang pentingnya kenal dengan diri sendiri... bila kita dah tahu tentang itu baru kita boleh kenal ataupun fahan tentang emosi orang lain... Sb1 : ... Bila masuk bengkel ini saya rasa apa yang sangka sebenarnya silap. Bagi saya orang yang tidak kesah ini tiada perasaan sayang, ...Saya perlu salahkan diri saya, sebab saya terkadang munafik terhadap diri sendiri. Kalau saya suka, saya kata tidak suka, saya macam buat biasa sahaja. Kalau saya marah, saya macam buat tak tahu sahaja. Tapi bila saya masuk latihan EQ ini, saya rasa saya patut luahlah, kalau saya marah saya patut kata marah, kalau saya suka saya patut bagi tahu bahawa saya suka... Sebenarnya masing-masing subjek telah memberikan pandangan mereka berkaitan dengan latihan EQ yang mereka ikuti. Namun pengkaji tidak melaporkan secara keseluruhan, memandangkan pandangan mereka hampir sama. Perkara-perkara 201
yang dilaporkan di atas ungkapan-ungkapan perkongsian yang dinyatakan hampir sama oleh keseluruhan subjek yang mengikuti latihan EQ tersebut. 4.9 RUMUSAN Kajian ini telah berjaya mengenal pasti 11 kompetensi asas EQ yang perlu diberikan latihan kepada guru-guru yang terlibat di dalam kajian ini. Daripada temubual individu dan berkumpulan telah didapati pelbagai kaedah yang dikongsikan oleh pakar dan orang-orang yang berjaya tentang teknik-teknik untuk meningkatkan kompetensi asas tersebut. Daripada analisis dokumen juga telah diperolehi tentang pelaksanaaan latihan yang bersesuian kepada guru-guru yang terlibat dalam kajian ini. Bila bila dirujuk pada ujian yang diberikan setelah latihan dilaksanakan kepada guru-guru yang terlibat, didapati wujudnya peningkatan pada keseluruhan kompetensi berkenaan. Apabila diperhatikan pada maklumbalas yang diberikan oleh guru-guru selepas latihan dilaksanakan, didapati mereka telah memperolehi manfaat daripada latihan yang dijalankan terhadap mereka menggunakan modul EQ yang dibina. 202